
SAŽETAK 


Rad se bavi Vukovarom u Domovinskom ratu te opisuje njegovu ulogu u istome. Govori se o 
svemu onome što je prethodilo bici za Vukovar, samom tijeku bitke te koje su bile njezine 
posljedice na Domovinski rat. Opisuje se raspad Jugoslavije te objašnjava kako dolazi do 
kraja tzv. hrvatske šutnje. Na temelju relevantne literature govori se o prvim višestranačkim 
izborima u Hrvatskoj nakon Drugoga svjetskog rata, osnivanju hrvatskih stranaka te nastanku 
samostalne hrvatske države. Također se opisuje oružana pobuna Srba, kako onih u Hrvatskoj, 
tako i onih izvan nje. Pojašnjavaju se događaji koji su prethodili bici za Vukovar, kao što su 
sukobi u Pakracu početkom ožujka 1991. godine_i na Plitvicama na Uskrs iste godine, gdje i 
umire prva žrtva Domovinskog rata, hrvatski redarstvenik Josip Jović. Opisuje se i masakr 12- 
orice hrvatskih redarstvenika u Borovu Selu, kao događaj nakon kojeg su gotovo svi u 
Vukovaru shvatili kako hrvatska samostalnost neće moći proći bez rata. Donosi se detaljan 
opis bitke za Vukovar, bitke koja se s razlogom smatra ključnom bitkom u Domovinskom 
ratu: odnos snaga, tijek bitke u kojemu se opisuju sukobi na različitim vukovarskim bojištima 
te posljedice istoga. Na kraju rada se spominje mirna reintegracija hrvatskog Podunavlja, 


čime se završava priča o Vukovaru u Domovinskom ratu. 

1. UVOD 


Tematika rada je vrlo široka i nastoji se istražiti uloga Vukovara, odnosno bitke za Vukovar u 
Domovinskom ratu. Većina se teksta odnosi na Vukovar u razdoblju Domovinskog rata pa 
sve do mirne reintegracije hrvatskog Podunavlja 1998. godine, s naglaskom na bici za 
Vukovar, a pojašnjava se i razdoblje koje je prethodilo toj bici, od raspada Jugoslavije pa sve 
do stvaranja hrvatske samostalnosti i masakra 12-orice hrvatskih redarstvenika u Borovu Selu. 
Na kraju rada se ukratko opisuje već spomenuta mirna reintegracija hrvatskog Podunavlja, 
čime se okupirano područje Vukovara vraća u ustavno-pravni poredak Republike Hrvatske. 

Rad se sastoji od osamnaest poglavlja, a nakon početnog uvoda nastoje se objasniti ključne 
značajke raspada Jugoslavije. Pojašnjavaju se razlozi krize te na kraju i konačnog sloma 
jugoslavenske države. U trećem poglavlju pojašnjava se kako dolazi do kraja tzv. hrvatske 
šutnje te osnivanja hrvatskih stranaka. U zadnjem dijelu trećeg poglavlja objašnjava se 
dolazak HDZ-a na vlast u Hrvatskoj, čime započinje novo razdoblje u hrvatskoj državi. 
Četvrto poglavlje se bavi oružanom pobunom Srba u Hrvatskoj, koje počinje tzv. Balvan 
revolucijom u kolovozu 1990., čime Srbi naglašavaju kako neće mirno promatrati hrvatsku 
samostalnost. JNA u tom razdoblju polako ali sigurno počinje podržavati agresiju srpskih 
pobunjenika. U petom poglavlju opisuju se prvi oružani sukobi između Hrvata i Srba u prvoj 
polovici 1991. godine. U Pakracu početkom ožujka 1991. sukob završava bez žrtava, no u 
idućem sukobu na Plitvičkim jezerima na Uskrs 1991. godine umire prva žrtva Domovinskog 
rata, hrvatski policajac Josip Jović. Šesto poglavlje bavi se masakrom u Borovu Selu, nakon 
kojeg pogiba 12 hrvatskih redarstvenika. U poglavlju se opisuje na koji su način hrvatski 
policajci upali u zasjedu koju su im pripremili pobunjeni Srbi. Epilog sukoba je 12 poginulih i 
20-ak ranjenih hrvatskih policajaca. Taj je sukob zapravo uvod u ono što će uslijediti samo 
nekoliko mjeseci kasnije: krvavu bitku u Vukovaru. Sedmo poglavlje daje opis priprema za 
rat, kako JNA 1 srpskih paravojnih postrojbi s jedne strane, tako i Hrvatske vojske s druge 
strane. JNA glavninu svojih snaga, vojnike, tenkove i transportere razmješta na područje 
istočne Slavonije, posebice Vukovara; od početka kolovoza započinje svakodnevno 
granatiranje grada. U idućem poglavlju opisuje se bitka za Vukovar. Opisuju se događaji koji 
se smatraju početkom bitke te se objašnjava organizacija obrane Vukovara. Također se 
opisuje odnos snaga, gdje s jedne strane JNA i srpske paravojne postrojbe raspolažu s 
neusporedivo većim brojem vojnika, oružja, tenkova i oklopnih transportera; od početnih 30- 
ak tisuća vojnika taj se broj sredinom studenoga penje i do 80-ak tisuća vojnika. S druge 


strane, Vukovar brani oko 1.800 slabo naoružanih pripadnika Zbora narodne garde (ZNG), 


policije, Narodne zaštite i Hrvatskih obrambenih snaga (HOS). Upravo će se taj nesrazmjer u 
ljudstvu i oružju u konačnici pokazati presudnim. No, usprskos tome što su bili daleko 
nadjačani, vukovarski su branitelji pružili herojski otpor neprijatelju 1 obranu Vukovara 
produžili na gotovo tri mjeseca. Deveto poglavlje je posvećeno herojskom otporu vukovarskih 
branitelja. Tu se posebno ističu branitelji Trpinjske ceste, na čelu s legendarnim Blagom 
Zadrom, koji su na tom dijelu vukovarske bojišnice skinuli po nekoliko desetaka 
nepriajteljskih tenkova te izbacili iz stroja poveći broj neprijateljskih vojnika. Po tome 
Trpinjska cesta dobiva nadimak groblje tenkova.“ U desetom poglavlju se pojašnjava 
potpuna blokada Vukovara, do koje dolazi okupacijom Marinaca 1. listopada, nakon čega se 
Vukovar nalazi u potpunom okruženju. Nakon toga dana u Vukovar više neće biti moguća 
poslana ikakva pomoć, bilo u ljudstvu ili u oružju. U drugom dijelu poglavlja opisuje se smrt 
zapovjednika obrane Borova Naselja Blage Zadre, što će psihički ostaviti traga na 
braniteljima, no i dalje će nastaviti s pružanjem otpora daleko nadmoćnijem neprijatelju. 
Jedanaesto poglavlje opisuje bitku na Sajmištu, dijelu Vukovara koje se smatra jednim od, 
ako ne i najtežim dijelom bitke za Vukovar. Tamo su svakodnevno vođene bitke prsa o prsa, 
za svaku kuću. Obranu Sajmišta u listopadu i studenom 1991. iznijeli su ponajviše pripadnici 
HOS-a. Branitelji su bili svakodnevno ranjavani, dok je neprijatelj konstantno dovlačio 
svježe, odlično opremljene snage. U dvanaestom poglavlju govori se o okupaciji Lušca i 
Bogdanovaca, čime za obranu Vukovara nastupaju uistinu kritični trenuci. U trinaestom 
poglavlju pojašnjava se okupacija Vukovara i konačan slom obrane grada. U drugom dijelu 
poglavlja govori se o srpskim zločinima nakon okupacije grada, kada je ubijen velik broj 
civila i ranjenika. Neki su branitelji uspjeli izaći probojem, no ono koji nisu uspjeli, završili su 
u logorima po Srbiji ili odvedeni na Ovčaru, gdje su masovno poubijani. Prognano je oko 
22.000 Vukovaraca. U četrnaestom poglalju govori se o vukovarskoj bolnici, koja je, iako je 
bila označena Međunarodnim crvenim križem, razarana svakodnevno. Djelatnici bolnice su 
svakodnevno spašavali ljudske živote, ne gledajući koje su nacionalnosti, bez obzira na to što 
nisu imali dovoljno lijekova, sanitetskog i ostalog materijala, struje 1 vode. Petnaesto 
poglavlje donosi posljedice bitke za Vukovar; od broja poginulih vojnika s jedne i druge 
strane pa sve do broja razrušenih vukovarskih građevina. Na kraju, točnije u šesnaestom 
poglavlju govori se o mirnoj reintegraciji hrvatskog Podunavlja. Do nje dolazi u siječnju 
1998. godine. Tim je činom grad Vukovar napokon vraćen u ustavno-pravni poredak 


Republike Hrvatske. Time priča o Vukovaru u Domovinskom ratu dobiva svoj kraj. 


2.RASPAD JUGOSLAVIJE 


Raspadanje i slom Jugoslavije nisu jednokratni događaji što će ih se u povijesnoj kronologiji 
povezivati s jednim datumom, kao u SSSR-u koji je, 25. prosinca 1991., jednim aktom ukinut. 
U slučaju Jugoslavije riječ je o povijesnom procesu kojemu je gotovo nemoguće odrediti 
početak. Čak su i osnivači avnojske Jugoslavije najavljivali njezinu propast. ! 

Tito je na tajnoj sjednici državnog partijskog vrha Jugoslavije (14. do 16. ožujka 1962.) 
izjavio kako je moguće da se ona raspadne. Slično je mišljenje izložio i Edvard Kardelj na 
tajnom sastanku jugo-summita 13. studenog 1965., a zatim u manjem krugu ponavljao više 
puta, uz tvrdnju kako je bila ispravna teza KPJ iz dvadesetih godina o Jugoslaviji kao 
umjetnoj tvorevini. Ta dvojica osnivača druge Jugoslavije takve su izjave oblikovali u 
ezopovskom stilu što je skrivao istinsku misao, primjerice kako bi Jugoslavija mogla pasti 
pod udarom srpskih hegemonističkih snaga kojima će se nesrpski narodi morati oduprijeti i 
zemlja će se zbog toga raspasti. 

Jugoslavija, i kao kraljevina i kao socijalistička država, bila je krhka tvorevina. Ona nije bila 
sposobna na prikladan način suočiti se s nacionalnim stremljenjima svojih naroda, pa ih je 
nastojala eliminirati nasilnim gušenjem, što je neizbježivo proizvodilo samo suprotne učinke. 
Tito je dobro osjećao opasnosti od neriješenih međunacionalnih problema i bojao se 
katastrofalnoga raspleta. Komunističke strukture u svakoj naciji su to isto osjećale, pa su u 
svojoj rigidnoj maniri, same arbitrarno odlučivale koliko se nacionalnih aspiracija smije 
ostvariti i koliko se potencijalno opasnoga o međunacionalnim odnosima smije iznositi u 
javnost. Međutim, sustav koji je Tito uspostavio nije imao nikakvih ,,osigurača“ od nasilnika 
koji bi stigli ,,odozgo“, poput Slobodana Miloševića čiji je pokret bio predodređen da 
Jugoslaviju uništi ili je transformira prema Miloševićevu obrascu. Volja da se čuva 
jugoslavensko jedinstvo unutar civilnog sektora s vremenom je kopnila i do kraja osamdesetih 
godina uglavnom nestala. ? 

Ako se izuzme očiglednost, da je agresivna Miloševićeva politika zadala Jugoslaviji smrtni 
udarac, dublji razlozi zbog kojih se Jugoslavija raspala mnogo su slojevitiji 1 teži za 
razumijevanje. Nema sumnje da produžena politička i ekonomska kriza sedamdesetih i 
osamdesetih godina nije nužno osiromašila ljude, ali je otvorila prostor za manipuliranje 


masama. Kada je Jugoslavija trebala prijeći u kvalitativno novu fazu modernizacije, za koju je 


1 Dušan Bilandžić, Propast Jugoslavije i stvaranje moderne Hrvatske, AGM, Zagreb, 2001., str. 166. 
2 Isto, str. 166. 
3 [vo Goldstein, Hrvatska 1918-2008., EPH Liber, Zagreb, 2008., str. 688. 


bila potrebna korjenita politička 1 društvena reforma, za tako nešto elite nisu imale snage. Na 
djelu je bila svojevrsna entropija jugoslavenskih institucija. Stoga, čak i da se takva reforma 
dogodila, to ne znači da se država ne bi raspala. Produžena ekonomsko-politička kriza bila je 
snažan element koji je umnogome pridonio raspadu, ali raspad nije bila nužna posljedica te 
krize.“ 

U osnovi, valja biti svjestan dviju činjenica: prvo, da se Jugoslavija kao višenacionalna 
tvorevina zapravo teško mogla održati i drugo, da je nereformirani jugoslavenski komunizam, 
nesposoban da prelazi nadolazeću krizu, pao u beznadnu agoniju osamdesetih godina. Svojom 
propašću komunizam je u višenacionalnoj SR Hrvatskoj i SFRJ otvorio put jedinoj koncepciji 
koja je izgledala svima razumljiva i lako prihvatljiva — nacionalizam, sa svim posljedicama 
koje su iz toga slijedile.? 

Tito je nakon 1962. zaključio da njegovom federalnom sustavu sovjetskog tipa prijeti 
opasnost od puzeće srpske prevlasti i odlučio se za institucionalne inovacije koje bi 
»rederalizirale federaciju“, to jest, udahnule nešto pravog federalizma u retoričke formule. 
Bila je to posljedica javnog pritiska. Komunistička vodstva u Sloveniji, na Kosovu i u 
Hrvatskoj postala su osjetljiva na zahtjeve za uspostavom veće lokalne kontrole nad svim 
vidovima javnog života, posebno ekonomije, smanjenje represije 1 prestanak zabranjivanja 
svih znakova i simbola nacionalnih identiteta. Tito je partiju najprije očistio od reformističkih 
čelnika, zatim je recentralizirao, da bi proglašavanjem novog ustava konačno prešao na 
decentralizaciju države. 

Ustav iz 1974. bio je, stoga, proturječan dokument. Prenio je velike ovlasti na šest 
jugoslavenskih republika i dvije autonomne pokrajine u sastavu Srbije (Kosovo i Vojvodina) i 
svih osam federalnih jedinica pretvorio u tek neznatno asimetrične ,,faktore federacije“, 
jamčeći im, štoviše, vječnu suverenost i jednakost. Ali, sadržavao je jednu strukturalnu 
slabost. Temelj mu je bila vladavina centralističke komunističke partije, što će sve 
jugoslavenske komuniste primorai da ostanu vjerni Titovom tipu federalizma. Čim je Tito 
1980. umro, srbijanski komunisti pokrenuli su kampanju protiv njegovog ustava. Raspad 


Jugoslavije počeo je u tom trenutku. 


“ [vo Goldstein, Hrvatska 1918-2008., EPH Liber, Zagreb, 2008., str. 689-690. 
5 [sto, str. 690. 

$ [vo Banac, Raspad Jugoslavije, Durieux, Zagreb, 2001., str. 119-120. 

7 [sto, str. 120. 


3. KRAJ HRVATSKE ŠUTNJE I OSNIVANJE STRANAKA 


Hrvatska šutnja je izraz za stanje duha u hrvatskom političkom i društvenom životu nastalo 
slamanjem Hrvatskog proljeća 1971., koje je prvih godina nakon smrti Josipa Broza Tita 
načas zatitralo, a onda ponovno palo u tešku letargiju, sve do onih obećavajućih godina kad se 
lomio sovjetski komunistički sustav, dakle Istočni blok, a samim time i Jugoslavija. 

Šutnja je prije svega bila posljedica drastičnog gušenja Hrvatskog proljeća. Gušenje ideja iz 
1968. i 1971. godine u Hrvatskoj nije završeno samo silnim uhićenjima, suđenjima 1 
zatvorima. Svaki novi pokušaj drugačijeg mišljenja gušen je u samom začetku, prema 
provjerenim i uspješnim receptima. Nakon 21. sjednice u Karađorđevu nastao je neviđen 
progon većine sudionika i pristalica Hrvatskog proljeća. U strahu od progona, mnogi su 
Hrvati otišli u inozemstvo, ponajveći broj u Saveznu Republiku Njemačku. Oni Hrvati koji su 
ostajali u domovini, a nisu prestajali djelovati ili nisu znali šutjeti, osuđivani su i za obični 
verbalni delikt.? 

U Hrvatskoj su stvari krenule stvaranjem višestranačja koje započinje 20. svibnja 1989. 
godine osnivanjem Hrvatske socijalno liberalne stranke, a nastavljeno je osnivanjem Hrvatske 
demokratske zajednice 17. lipnja iste godine. Slijedit će ih druge stranke, pa je 5. veljače 
1990. godine Hrvatska imala registrirane uz već spomenute HSLS i HDZ i Hrvatsku 
kršćansku demokratsku stranku, Socijaldemokratsku stranku Hrvatske, Hrvatsku demokratsku 
stranku, Radikalnu stranku za sjedinjene europske države i stranke proizašle iz komunističkog 
sustava: Savez komunista Hrvatske i Socijalistički savez radnog naroda Hrvatske. !“ 

Godina 1990. postat će u pravom smislu riječi godinom demokratskih promjena, a počela je 
važnim odlukama postojeće vlasti, koje su dale zakonsku pretpostavku mogućim 
promjenama. Naime, Predsjedništvo SR Hrvatske odlučilo se za određene ustavne promjene 
odnosno promjene ustavnih zakona. Promjene su trebale omogućiti održavanje općih, 
neposrednih, pluralističkih i demokratskih višestranačkih izbora. Prema njihovoj najavi od 6. 
siječnja 1990. godine, izbori bi se trebali održati tijekom proljeća. !! 

Da bi se to moglo učiniti, trebalo je izmijeniti članak 2. i točku 3. članka 44. Ustava, te 
nadopuniti članak 244., koji bi se odnosio na regulativu izbora. Već 10. siječnja 1990. godine 
Ustavna komisija Sabora SR Hrvatske podržala je slobodu političkih i drugih oblika 
udruživanja te sugerirala prijeko potrebne promjene u Ustavu. Tom je prilikom predložen i 
8 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str.41. 

? [sto, str. 41. 


2% Davor Runtić, Vukovar i istočno bojište, Svezak 1, Biblioteka Domovinski rat, Vinkovci-Raslina, 2008., str. 25. 
1 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 48. 


Nacrt promjena Ustava, o koji ma bi trebao raspravljati Sabor. Sljedećeg je dana Sabor donio 1 
odluku da se pristupi raspravi o promjenama Ustava. Famozna hrvatska šutnja odavno je, 
dakle, prestala. !? 

Događaj koji će dovesti do prekida političkog zajedništva je XIV izvanredni Kongres Saveza 
komunista, koji se održao 20.-22. siječnja u Sava centru u Beogradu. Slovenski i hrvatski 
komunisti su napustili kongres, a nakon toga je Slobodan Milošević, tadašnji predsjednik CK 
SK Srbije, kao da se ništa nije dogodilo, predložio da kongres nastavi s radom. Bez obzira na 
sve, ovo je bio kraj Saveza komunista Jugoslavije. 1? 

Analitičari toga vremena zabilježit će da je toga časa država izgubila vodeću snagu odnosno 
gazdu. Vrijedno je zapamtiti, da je toga dana i JNA izgubila gospodara, kojeg će sljedećih 
mjeseci uporno tražiti. Predsjedništvo SFRJ joj nije odgovaralo, pa će vremenom pravim 


šefom postati Slobodan Milošević. !* 
3.1. VIŠESTRANAČKI IZBORI U HRVATSKOJ 


Nakon što je u Hrvatskoj legalizirano višestranačje i nakon što su se mnogi Hrvati odlučili 
gdje im je mjesto 24. veljače 1990. godine službeno je započela izborna utrka. Svi izvještaji 
Republičkog sekretarijata za unutrašnje poslove RH iz 1989. godine govorili su o eskalaciji 
srpskog nacionalizma koji je ugrožavao opću sigurnost u Hrvatskoj. Treba reći još i to da su 
Srbi u Hrvatskoj vršili pritisak na i kroz institucije vlasti da se priklone i podrže politiku 
Srbije, odnosno politiku Slobodana Miloševića. Dakle, u tim i takvim prilikama u Hrvatskoj 
su tek osnovane stranke krenule u svoju predizbornu kampanju, koja je bila potpuno 
nepoznata u dotadašnjem političkom životu Republike Hrvatske. !> 

Prvi višestranački demokratski izbori nakon II. svjetskog rata u Hrvatskoj održavali su se 22. i 
23. travnja 1990. godine. Prvoga su dana birani delegati za općinska vijeća i saborski 
zastupnici, a 23. travnja delegati za vijeća udruženog rada općina i Sabora, gdje su pravo 
biranja imali samo zaposleni. Rezultati prvog kruga izbora objavljeni su 27. travnja. Bit će 
poznata imena 116 zastupnika, kojih je najviše izabrano iz redova Hrvatske demokratske 


zajednice. Drugi krug izbora održao se 6. svibnja. Uvjerljiva pobjeda HDZ-a u većini općina, 


12 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 48. 

13 Davor Runtić, Vukovar i istočno bojište, Svezak 1, Biblioteka Domovinski rat, Vinkovci-Raslina, 2008., str. 25.- 
26. 

4 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 52. 

15 [sto, str. 39.-45. 


ali i za zastupnike u Saboru, nije iznenadila ni jednoga realnijeg poznavatelja političkih 
prilika. !9 

Velika većina Hrvata s radošću i jakim nacionalnim nabojem dočekala je pad komunizma i 
uspostavu vlasti. U Zagrebu i posvuda u Hrvatskoj održavani su mitinzi i priređivana razna 
slavlja. Ulice koje su nosile imena značajnih komunista, socijalista, boraca NOB-a, Srba ili 
gradova u Srbiji ili socijalističkih simbola ubrzo su preimenovane 1 dobile hrvatska 
simbolična nazivlja. Ponegdje je samo vraćen stari naziv, čime je uklonjen radikalizam 
socijalističkih vlasti. Najviše je bure izazvalo preimenovanje zagrebačkog Trga žrtava 
fašizma, koji je postao Trg hrvatskih velikana: bio je to poseban slučaj, indikativan za kasnije 
interpretacije povijesti iz razdoblja NDH." 

Nakon što je Izborna komisija i službeno obznanila rezultate, pobjednička stranka sa svojim 
predsjednikom dr. Franjom Tuđmanom 10. svibnja 1990. godine održala je sastanak s bivšim 
rukovodećim ljudima SR Hrvatske. Uvjerljiva pobjeda HDZ-a nije gubitnicima ostavila 
nikakav prostor za umak — vlast su mirno predali pobjednicima. Čin mirnog priznanja pobjede 
drugoga te sam ovaj čin mirne predaje vlasti pokazao je punu zrelost hrvatskog naroda te 
oživio nadu da bi najavljivano i obećavano općehrvatsko pomirenje moglo zaista i zaživjeti. ! 
Može se reći da je ova stranka kanalizirala 1 oživila dugo vremena zatomljeni i potisnuti 
hrvatski nacionalizam. HDZ se predstavio kao odlučni branitelj i zagovaratelj interesa i težnji 
Hrvatske i hrvatskog naroda. Nema sumnje da je populistički i nacionalno eksplicitno 
definiran program HDZ-a tijekom predizborne kampanje izazvao zabrinutost i protivljenje 
među hrvatskim Srbima, kojii su istodobno bili izloženi beogradskoj promidžbi o ,,obnovi 
ustaštva.“ Ipak, tijekom predizborne kampanje i nakon izbora Tuđman je dao više izjava da će 
vlast HDZ-a u svakom pogledu priznavati prava svih hrvatskih građana, pa tako i onih srpske 
nacionalnosti. No dio hrvatskih Srba koji je već pristao uz Miloševićevu politiku nije ni imao 
namjeru povesti ozbiljni dijalog s novim hrvatskim vlastima 1 na taj način u sklopu Hrvatske 


osigurati svoja prava i egzistenciju. !? 
3.2. USPOSTAVA PRVE VIŠESTRANAČKE DEMOKRATSKE VLASTI U RH 


Ponesen pobjedom na prvim demokratskim višestranačkim izborima u Hrvatskoj nakon II. 


svjetskog rata, HDZ-ov je Glavni odbor svoju prvu sjednicu održao 14. svibnja 1990. godine 


16 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 60. 

17 [vo Goldstein, Hrvatska 1918-2008., EPH Liber, Zagreb, 2008., str. 651. 

18 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 60.-61. 
13 Skupina autora, Stvaranje hrvatske države i Domovinski rat, Školska knjiga, Zagreb, 2006., str. 197.-199. 


u reprezentativnoj dvorani restorana ,,Globusa“ na Zagrebačkom velesajmu. Tom je prilikom 
usvojen i prijedlog da se dan saziva prvog višestranačkog Sabora, 30. svibnja, ubuduće 
obilježava kao Dan državnosti. ?“ 

Dok se tih dana u Hrvatskoj pripremala mirna i demokratska predaja vlasti, dva su događaja 
posebno obilježila ove dane. Oba su za cilj imala destabiliziranje novoizabrane hrvatske 
vlasti. Prvi je događaj bila utakmica između zagrebačkog nogometnog kluba ,,Dinama“ i 
beogradskog nogometnog kluba ,,Crvene Zvezde“, koja se održavala 13. svibnja 1990. 
godine. Već prije podne toga dana navijači ,,Crvene Zvezde“, zvani Delije, počeli su s 
neredima po zagrebačkim ulicama. Milicija ih nije ni pokušavala spriječiti u razbijanju 
automobila i trgovina. Na tribinama stadiona Maksimira nastavili su svoje divljanje trganjem 
plastičnih stolica, demoliranjem inventara, paljenjem hrvatskih zastava i fizičkim obračunima. 
Kad izazvani Bad Blue Boysi, navijači Dinama nisu više mogli izdržati, pa počeli uzvraćati, 
milicija je svoje vodene topove počela prazniti samo po njima.?! 

Silni neredi, u kojima su sudjelovali i neki igrači Dinama braneći svoje navijače od 
nahuškanih, pobješnjelih i razularenih milicajaca, bili su dovoljni za prekid zadnje ,,domaće“, 
službene utakmice između hrvatskih i srpskih klubova u zajedničkoj ligi. Navijače ,,Crvene 
Zvezde“ milicija je mirno dopratila do Glavnog kolodvora i vlakovima ih uputila prema 
Beogradu. Makar su bili obučeni da sukob s nogometnog igrališta prenesu na ulice, Delije 
nisu uspjele.“ 

Drugi će događaj imati dalekosežnije posljedice nego ova nogometno-politička lakrdija. 
Borislav Josić, predstavnik Srbije u Predsjedništvu SFRJ, redovitom rotacijom 15. svibnja 
1990. postao je predsjednikom najvišega političkog organa u Jugoslaviji. Potpredsjednikom je 
postao predstavnik Hrvatske, dr. Stipe Šuvar. Pišući nekoliko godina kasnije svoju knjigu o 
tim događajima, Borislav Jović je pod nadnevkom17. svibnja 1990. godine napisao da se 
poduzimaju mjere da se u Sloveniji i Hrvatskoj oduzme oružje iz civilnih skladišta 
Teritorijalne odbrane i da se prenesu u vojna skladišta. > 

Beograd je očito koordinirano pripremao obračun s Hrvatskom i Slovenijom, stvarajući uvjet 
ne za očuvanje Jugoslavije, već za stvaranje velike Srbije. Srbija je iskoristila ono što su joj 


pružale prilike i odnos snaga i stanja u raspadajućoj državi. Nova pak vlast u Hrvatskoj bit će 


20 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 63. 
21 [sto, str. 63. 

22 [sto, str. 63.-64. 

23 [sto, str. 64. 


time stavljena pred jedan od najozbiljnijih problema — događaje koji će uslijediti dočekat će s 


razoružanim, golorukim hrvatskim narodom.** 


24 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 64.-65. 


4. ORUŽANA POBUNA SRBA U HRVATSKOJ 


Daleko prije nego što je u Hrvatskoj započelo višestranačko organiziranje, Srbija je krenula 
sasvim otvoreno na razbijanje Jugoslavije s ciljem da na njenim razorenim temeljima stvore 
veliku Srbiju. Nakon niza akcija iz tzv. jogurt revolucije i tzv. mitinga istine, Slobodan 
Milošević je 8. svibnja 1989. godine kao predsjednik Centralnog komiteta Saveza komunista 
Srbije izabran za predsjednika Predsjedništva Socijalističke Republike Srbije. Nešto ranije, 
28. ožujka Srbija je proglasila amandmane na Ustav SR Srbije kojima je Vojvodini i Kosovu 
oduzeta autonomija, odnosno status konstitutivnih jedinica jugoslavenske federacije. ?? 

U skaldu s takvom velikosrpskom politikom iz Beograda, već početkom 1990. u SR 
Hrvatskoj organizirani su mitinzi — tzv. događanja naroda — Srba iz Hrvatske, Bosne i 
Hercegovine i Srbije, koji su zaoštrili srpsko-hrvatske političke odnose. Na mitinzima su 
dominirale slike novoga ,,svesrpskog“ vođe Slobodana Miloševića, zastave Srbije, Jugoslavije 
i Saveza komunista te velikosrpske i protuhrvatske parole. 

Budući da je 1986. Srpska akademija nauka i umetnosti (SANU) izradila 1 Memorandum, tj. 
plan velikosrpskog širenja na zapad, pa i na BiH 1 Hrvatsku, 1 da se u tome aktivirala i Srpska 
pravoslavna crkva, hrvatsko partijsko vodstvo vidi u opasnost iz Beograda i Srbije pa dopušta 
izvjesnu liberalizaciju unutar zemlje. Tako su npr. 1987. vraćene putovnice bivšim političkim 
kažnjenicima, a dopušteno je i slobodnije vraćanje hrvatskih iseljenika u Hrvatsku." 

Kad je Milošević izabran za predsjednika Predsjedništva SR Srbije, nastavio je još djelatnije 
ostvarivati nacionalistički program velike Srbije. Milošević i Srpska pravoslavna crkva 
iskoristili su 600. godišnjicu poraza na Kosovskom polju 1389. za novi korak u smjeru 
ujedinjavanja vascelog srpstva. Kao oblik duhovne pripreme prenošene su po zemlji ,,mošti 
kneza Lazara“, a golema proslava na Kosovu (Gazimestan), gdje se nalazi spomenik, na kojoj 
je govorio Milošević, najavila je nove bitke i pritiske, nove tzv. antibirokratske ili jogurt- 
revolucije i mitinge istine.?? 

Slobodan Milošević se već u ožujku 1990. povjerio krugu najbližih suradnika da je njegov 
plan ujedinjenja srpskog naroda u novu državu dobio podršku skoro svih srpskih akademika, 


književnika i umjetnika. Imajući zajamčen naconalni konsenzus Srba za projekt Velike Srbije, 


25 Davor Runtić, Vukovar i istočno bojište, Svezak 1, Biblioteka Domovinski rat, Vinkovci-Raslina, 2008., str. 37. 
2 Ante Nazor, Grad je bio meta, Hrvatski memorijalno-dokumentacijski centar Domovinskog rata, Zagreb, 
2008., str. 20. 

27 Dragutin Pavličević, Povijest Hrvatske, P.I.P. Pavičić, Zagreb, 2007., str. 497. 

28 [sto, str. 499. 


Milošević je svim sredstvima nastojao eliminirati mogućnost političkog rješenja 
jugoslavenske krize.?? 

Događaji 1 politička promišljanja širom Jugoslavije, koja su uglavnom artikulirali srpski 
mitingaši, upućivali su na to da će se bilo kakvoj možebitnoj novoj vlasti u Hrvatskoj, koja bi, 
ne daj Bože, imala jasan predznak da je ,,hrvatska“, u Srbiji pružiti otvoreni otpor.“ 

Da će se JNA i oružjem suprotstaviti Sloveniji i Hrvatskoj u njihovim nastojanjima za 
osamostaljenjem, otvoreno je najavio Savezni sekretar za narodnu obranu general Veljko 
Kadijević u svom intervjuu zagrebačkom tjedniku ,,Danas“ još početkom prosinca 1990. 
godine. Drugi znak da JNA misli vrlo ozbiljno bilo je osnivanje Štaba Vrhovne komande, 
tijelo koje je također osnovano u prosincu 1990., a koje se inače moglo osnovati samo u 
slučaju da je zemlja u neposrednoj ratnoj opasnosti.?! 

U svojim nastojanjima Srbija se najviše oslanjala na saveznu vojsku, u kojoj su Srbi 
tradicionalno bili natprosječno zastupani. Postupna preobrazba JNA u srpsku vojsku započela 
je prije višestranačkih izbora 1990. Vremenski podudarno s otvorenim srbijanskim zahtjevima 
za preustrojbom federacije, JNA je provela 1 vlastiti preustroj. Umjesto armijskih oblasti, koje 
su se uvelike poklapale s republičkim granicama, uvedena su vojišta i korpusi koji su 
teritorijalnim obuhvatom potpuno zanemarili republičke granice. Povrh toga, JNA je 1990. u 
vrijeme održavanja višestranačkih izbora oduzela oružje namijenjeno teritorijalnoj obrani 
(TO), posebnoj sastavnici obrambenog sustava koja je bila u isključivoj nadležnosti republika. 
Hrvatskoj je na taj način oduzeto oružje kojim je TO mogla naoružati 200.000 ljudi.?? 

Dne 17. kolovoza 1990. započela je otvorena oružana pobuna hrvatskih Srba rušenjem stabala 
i kamenja na ceste po kninskom, benkovačkom i gračačkom području. Promet su kontrolirali i 
onemogućavali naoružani civili. Bio je to golem udarac i na gospodarstvo — vrlo uspješna 
turistička sezona ovime je praktički bila završena. 

U međuvremenu je JNA manje ili više otvoreno naoružavala lokalno srpsko stanovništvo, što 
je bila jasna najava njezina držanja u predstojećim sukobima. Plebiscit o autonomiji srpskih 
općina održavao se od 19. kolovoza do 2. rujna. Afirmativan odgovor dalo je navodno 
praktički 100% glasača (od ukupno 567.731 glasača koji su tobože glasali u Hrvatskoj samo 


je 144 bilo protiv, a 46 listića bilo je nevažećih). Nema sumnje da su objavljeni rezultati bili 


2% Dušan Viro, Slobodan Milošević-anatomija zločina, Profil, Zagreb, 2007., str. 163.-164. 

30 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 51. 

*1 Davor Runtić, Vukovar i istočno bojište, Svezak 1, Biblioteka Domovinski rat, Vinkovci-Raslina, 2008., str. 71. 
32 Skupina autora, Hrvatska enciklopedija, Svezak 3, Leksikografski zavod Miroslav Krleža, Zagreb, 2001. str. 
209. 

33 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 110. 


,očito proizvoljni“ (jer po popisu iz 1991. Srba u Hrvatskoj je bilo, uključujući maloljetnike 1 
Srbe u velikim gradovima, koji nisu glasali, 581.663). Bila je to osnova daljnjeg zaoštravanja, 
pa je potkraj rujna samozvano Srpsko nacionalno vijeće proglasilo autonomiju općina s 
većinskim srpskim stanovništvom. ** 

21. prosinca 1990. usvojen je Statut Srpske autonomne oblasti Krajine (SAO Krajina) kojom 
se onda definira kao ,,oblik teritorijalne autonomije u sastavu Republike Hrvatske.“ Desetak 
dana kasnije, 3. siječnja 1991. godine, u Kninu su u novu tvorevinu ušli predstavnici pet od 11 
hrvatskih općina sa srpskom većinom.?? 

SAO Krajina je prijedlogom Statuta definirana kao teritorijalna autonomija u sklopu 
Republike Hrvatske i federativne Jugoslavije, s glavnim gradom Kninom. Osnovana je kako 
bi se ostvarila ravnopravnost Srba i zbog kulturno-povijesne posebnosti srpskog naroda ma 
području dalmatinske krajine 1 nekadašnje Vojne krajine. SAO Krajinu trebale su činiti općine 
Zajednice općina sjeverne Dalmacije i Like, s većinskim srpskim stanovništvom kada donesu 
odluku da joj se priključe, kao i naselja s većinskim srpskim stanovništvom, koja se 
referendumom izjasne za priključenje nekoj od postojećih općina s većinskim srpskim 
stanovništvom.?* 

Dakle, oružana pobuna hrvatskih Srba u Kninu pokazala je kojim će se pravcem stvari kretati. 
Hrvatska je pak vlast bila uvjerena da će vrijeme biti na njenoj strani. Sustavno je zbog svega 
toga vodila brigu da ne učini ništa što bi je označilo poticateljem progona odnosno napada na 
Srbe. Držala je da će javno mijenje stati na njenu stranu, napose zato što je već u tim prvi, 
ranim danima njena obnašanja vlasti JNA svojim postupcima samu sebe označila kao 
nasilničku podržavateljicu pobune. Srpski su mediji tada intenzivno počeli stvarati psihozu da 
se Hrvatska sprema za rat i uvozi velike količine oružja. To je bila samo djelomična istina, jer 
Hrvatska još nije imala svoju vojsku; ona je samo znatno pojačala policijske snage i naoružala 
ih uvezenim oružjem, jer ga u zemlji, budući da je taj segment kontrolirao Beograd, nije 


mogla nabaviti. Slijedom svih ovih događaja i jedinice JNA digle su borbenu spremnost." 


34 (vo Goldstein, Hrvatska 1918-2008., EPH Liber, Zagreb, 2008., str. 666.-667. 

5. RATNE OPERACIJE 1991. GODINE 


Hrvatska se počela pripremati za rat praktično od ljeta 1990. godine. Općinski sekretarijati za 
narodnu obranu u suradnji s lokalnim organizacijama HDZ-a već od rujna te godine formiraju 
dragovoljačke oružane skupine od po nekoliko desetaka dragovoljaca. Oružje je uglavnom 
bilo lovačko, jer su ga neki otprije imali. Međutim, neki su uspjeli nabaviti 1 drugo lako 
naoružanje. Te su skupine organizirane po svim vojničkim pravilima i ustroju. Iz mjeseca u 
mjesec broj dragovoljaca se povećavao. U proljeće 1991. godine ti odredi prerastaju u jezgre 
prvih brigada koje su nazvane ZNG (Zbor narodne garde). Bila je to jezgra buduće hrvatske 
vojske koja je djelovala koordinirano s posebnim jedinicama MUP-a. ?> 

Hrvatska stranka prava (HSP) organizirala je u kolovozu i rujnu 1991. Hrvatske obrambene 
snage (HOS) koje su se u prvim mjesecima sukoba samostalno borile. U listopadu 1991. 
godine, oko 2.000 pripadnika HOS-a postali su regularni pripadnici Hrvatske vojske. U 
svibnju 1991. je na stadionu u Kranjčevićevoj ulici u Zagrebu organizirana parada koja je 
traumatiziranoj hrvatskoj javnosti pokazala da se stvara hrvatska vojska i time joj pojačala 
samosvijest. S druge strane, parada je pojačala i napetosti, jer je budućim protivnicima 
prezentirala vojsku protiv koje će se boriti. Postajalo je sve jasnije da je rat neizbježan, ako ni 
zbog čega drugoga onda zbog toga što je dvije vojske koje isti teritorij smatraju svojim teško 


držati izvan sukoba. ?? 
5.1. SUKOB U PAKRACU 


Tijekom veljače i ožujka 1991. praktično su sve snage hrvatske policije bile angažirane na 
očuvanju javnog reda i mira, bolje rečeno — ustavnog poretka Republike Hrvatske. Hrvatski 
redarstvenici već su bili raspoređeni po policijskim upravama ili su pridruženi specijalnim 
postrojbama. Stanje je u Hrvatskoj bilo takvo, da je bilo nužno učiniti sve da se pripremi 
obrana, jer signali koji su dolazili iz Beograda bili su apsolutno ratohušački. 

Pritajeno, relativno mirno vrenje u zapadnom dijelu Slavonije počelo je naglo ključati. 
Skupština općine Pakrac na svojoj sjednici 22. veljače 1991. donijela je odluku o stavljanju 
svoje policijske postaje u nadležnost tzv. SUP-a Krajine. Odmah po donošenju odluke, 


promptno je izvršena nelegalna mobilizacija pričuvnog sastava pripadnika policije srpske 


% yo Goldstein, Hrvatska 1918-2008., EPH Liber, Zagreb, 2008., str. 693. 
9 [sto, str. 693. 
4 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 199. 


nacionalnosti, pomoću kojih je oduzeo oružje šesnaestorici policajaca hrvatske nacionalnosti. 
Razoružane, zatočili su ih u prostorijama policijske zgrade. Da su izvršili nelegalan čin, nove 
samopostavljene odgovorne osobe u PP Pakrac upozorene su od strane Policijske uprave 
Bjelovar, pod čiju je nadležnost pripadala i ova postaja.*! 

Poslije odluke o priključenju, odnosno ,,prisajedinjenju“ Pakraca Kninu 22. veljače, politička 
napetost raste i izražava se na svemoguće načine: preko medija, plakata, parola, grafita, kafića 
i noćnih izazivanja. Nije bila pošteđena ni Policijska stanica. Policijski puč u Pakracu trebao 
je biti i formalno ostvarenje svih do tada navedenih odluka Skupštine općine Pakrac u cilju 
izdvajanja ispod vlasti Republike Hrvatske.? 

Već na prvu dojavu o ovom događaju, MUP Hrvatske upućuje u Pakrac jedinice posebne 
namjene iz Lzučkog i PU Bjelovara. U Pakrac su došli 1. Ožujka oko 5 sati ujutro te vratili 
postaju u ruke MUP-a RH, oslobodili svoje zarobljene kolege i uhitili dio pobunjenika. 
Pobunjeni se Srbi nisu pomirili s onim što se dogodilo. Napali su polcicijsku postaju 
unakrsnom vatrom. Napeta situacija trajala je nekoliko dana, sve dok nije uspostavljen kakav- 


takav red i mir.+? 
5.2. SUKOB NA PLITVICAMA - KRVAVI USKRS 


25. ožujka 1991. srpski su esktremisti već najavili organiziranje tzv. mitinga istine na 
Plitvicama. Cilj im je bio poduzeće Nacionalni park ,,Plitvička jezera“ pripojiti tzv. SAO 
Krajini. Novinari su smatrali da je to još jedna u nizu provokacija kojima je cilj bio poremetiti 
miran život na Plitvicama 1 omesti dolazak najavljenih turističkih skupina za uskršnje 
blagdane.** 

Po područjima na koja su Srbi i JNA kanili proširiti područje tzv. SAO Krajine zaredale su 
brojne eksplozije. Ova nova vrsta terorističkih aktivnosti trebala je stvoriti bolju polaznu 
osnovu za otvoreniju agresiju na Hrvatsku. Novi korak prema radikalizaciji stanja napravljen 
je u ranu zoru 29. ožujka. Nova grupa srpskih milicajaca pomogla je svojim kolegama da 
ovladaju čitavim Nacionalnim parkom, zauzevši na kraju i obje upravne zgrade poduzeća 


Plitvice.“ + 


“1 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 205. 

“2 Antun Erjavec, Pakrac i Lipik uoči rata 1991. godine, 500 primjeraka, Pakrac, 2001., str. 19.-21. 

43 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 205.-206. 
44 [sto, str. 214. 

45 [sto, str. 215. 


Pritisnuta događajima na Plitcivama s jedne strane, te stranačkim prigovorima s druge strane, 
među kojima je najoštriji bio HSLS, hrvatska se Vlada našla u situaciji da je pod hitno morala 
odgovoriti. Izvođenjem terorističkih akcija bila je ugrožena sigurnost stanovništva, kao i 
domaćih i stranih gostiju. Na upozorenje MUP-a, ekstremisti poticani i organizirani posebno 
od pripadnika velikosrpskih skupina iz Knina, odgovorili su novim provokacijama, 
prijetnjama i nasilnim pritiscima na dvije tisuće radnika Nacionalnog parka Plitvice, kao i na 
goste, koje su pljačkama, razbojništvima 1 na razne načine maltretirali i ugrožavali. Stoga su 
policijske uprave Karlovca i Gospića 31. ožujka 1991. godine u ranim jutarnjim satima 
uputile dio svojih snaga na Plitvice sa svrhom uspostaviti javni red i mir na tom području.“ 
Specijalna postrojba hrvatske policije uspješno je intervenirala, i odmah nakon nje su stigle 
oklopne postrojbe JNA iz 1. i 5. vojne oblasti koje su postavile ,tampon zonu“ između 
sukobljenih strana. Bio je to uvod za razmještaj JNA radi zaštite Krajine, a prema scenariju 
izvanrednih prilika.“ 

Odlučna akcija hrvatskih policajaca iznenadila je pobunjene Srbe i postigla potpun uspjeh. 
Ipak, u toj je akciji poginuo hrvatski redarstvenik Josip Jović. Na koncu je uspostavljen javni 
red 1 mir na području Nacionalnog parka Plitvice. Nakon krvavog plitvičkog Uskrsa slijedilo 
je razdoblje u kojem će JNA i jugoslavenski vrh, podržavan i podstrekavan od rukovodstva 


SR Srbije sve otvorenije i pokazivati i prokazivati vlastite namjere. 


“5 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 216-217. 
“7 Skupina autora, Stvaranje hrvatske države i Domovinski rat, Školska knjiga, Zagreb, 2006., str. 117. 
4 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 218.-226. 


6. MASAKR U BOROVU SELU 


Klima rata prije rata stvarana je na području istočne Slavonije tijekom cijelog proljeća 1991. 
Cijeli ožujak, a posebice travanj, protekao je u čestim barikadama, cjelonoćnom puškaranju u 
selima sa srpskom većinom, miniranjem željezničke pruge Vinkovci-Vukovar i paljenjem 
hrvatskih zastava s hrvatskim povijesnim grbom na željezničkim postajama 1 mjesnim 
uredima. Svi su događaji tekli koordinirano i bilo je očito da njima upravljaju srbijanski 
politički vrh i Generalštab tzv. JNA.? 

Potkraj travnja 1991. više nije bilo mjesta s većinskim srpskim pučanstvom u kojem nisu 
viđana vozila JNA. Dovozili su oružje. Scenarij je uvijek bio isti. Najprije bi osvanule 
barikade na prometnicama, na koje bi izašli naoružani civili. Dok su jedni dežuali, drugi su 
kontrolirali vozila, nepoželjne vraćali natrag, a osim ,,svojih“, puštali samo vozila JNA sa 
sanducima oružja, oruđa 1 streljiva. Kako je količina oružja u rukama Srba rasla, tako se i broj 
terorističkih akcija povećavao. Po hrvatskim selima ljudi su svakonoćno slušali pucnjavu koja 
je dolazila iz susjednih sela nastanjenih Srbima. Vrlo se često pucalo i na ljude iz vozila.“ 

U noći od 1. na 2. svibnja dvije policijske ophodnje, naoružane samo kratkim oružjem, 
patrolirale su na cesti Dalj-Borovo Selo. Na prilazu Borovu Selu, kada su se zaustavile, na 
njih je otvorena vatra iz prvih neosvijetljenih kuća. Dvojica su policajaca lakše ranjena i oni 
se uspijevaju povući i javiti u policijsku postaju da se drugo vozilo ne vraća. Budući da je 
Borovo Selo pod ovlasti Policijske uprave Vinkovci, iz Policijske stanice Vukovar tražit će 
objašnjenje o tome gdje su dva hrvatska policajca. Poznato je da je razgovor vođen s 
Vukašinom Šoškočaninom koji se nametnuo za vođu SDS-a. Znao je da su dva hrvatska 
policajca zarobljena i da su u Borovu Selu.>! 

I zaista, Srbi su pucali i po drugoj patroli. Lakše su ranili policajce Zvonimira Mekovića i 
Dalibora Križanovića, a onda ih i zarobili. Slučaj s drugom patrolom rasvijetlit će se kasnije, 
međutim u tim trenucima hrvatska strana nije znala ništa. Na noge su dignute sve okolne 
policijske uprave u patrole. Nako svega, sumnjajući na najgore, načelnici PU Vinkovaca i PU 
Osijeka Josip Džaja i Josip Reihl-Kir zajednički su zaključili da su se stekli uvjeti da se ode 


na mjesto događaja i rekonstruira tijek ovoga teškog izgreda te da se otkriju počinitelji i 


4“ Mile Dedaković-Jastreb, Bitka za Vukovar, Neobična naklada, Vinkovci, 2000., str. 41. 
5 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 246. 
51 Mile Dedaković-Jastreb, Bitka za Vukovar, Neobična naklada, Vinkovci, 2000., str. 41. 


eventualno pronađu i spase dvojica redarstvenika. Poslana je ojačana klasična policijska ekipa 
predvođena Stipanom Bošnjakom, koja je u Borovo Selo ušla u 12 sati.?? 

Čim je vinkovačka skupina ušla u Borovo Selo, na njih je otvorena jaka i organizirana vatra s 
krovova, snajperima s prigušivačima, tromblonskim minama i automatskim pješačkim 
oružjem. Policajci su organizirali obranu, jer su se našli u klopci, a već su imali mrtvih i 
ranjenih i zatražili pomoć. Kreću pojačanja i iz Dalja 1 iz Vinkovaca, odnosno iz Vukovara. 
Policajci osječke Policijske uprave zaustavljeni su na barikadi i ne uspijevaju ući u Borovo 
Selo. Vinkovačka jedinica ulazi u Borovo Selo, sada samo s jednim ciljem: pomoći svojima i 
izvući ih.?> 

Za to vrijeme iz smjera Dalja umiješat će se sedam oklopnih transportera jugovojske, a iz 
trećeg će transportera biti otvorena vatra na hrvatske policajce. Iza transportera će se kretati 
naoružani civili kojima jugovojska omogućuje preuzeti inicijativu, što će rezultirati novim 
ubijanjima, odnosno pokoljem već ranjenih policajaca. Zabilježeno je i svjedočenje da će iz 
kola Hitne pomoći iz Vukovara, biti bačene ručne bombe na hrvatske policajce.?* 

Masakr u Borovu Selu bio je dio dramatične polovice svibnja 1991. u cijeloj Hrvatskoj. 
Intervencija Armije donijela je kratkotrajno zatišje na području Vukovara. Način na koji je 
JNA intervenirala već je bio viđen u zapadnim dijelovima Hrvatske. Oklopništvo iz 12. 
proleterske mehanizirane brigade iz Osijeka pojavilo se na mjestu sukoba, razdvojivši, kako je 
to Savezni sekretarijat za narodnu obranu imenovao, ,,sukobljene“ strane. Pokušaj Armije da 
sa 18 tenkova i oklopnih transportera preko Bogdanovaca uđe u Vukovar spriječili su 5. 
svibnja 1991. mještani tog sela.?> 

Činjenica je da je zasjeda u Borovu Selu organizirana i pripremljena i da je poginulo 12 
hrvatskih policajaca, a ranjen ih je 21. Najmanje je šest policajaca ubijeno nakon ranjavanja, 
odnosno, svirepo su izmasakrirani. Nakon Borova Sela ništa više neće biti kao prije, a događaj 
je i Hrvate, koji su mislili da će sve proći mirno, uvjerio da se neće moći ništa bez rata. 
Hrvatska država i njezino Vrhovništvo radili su na tome da izdvajanje iz Jugoslavije ima 
legalitet 1 legitimitet, a to će se ostvariti referendumom 19. svibnja 1991. na kojem je 94,17 % 
građana Hrvatske glasalo za samostalnost. Na području bivše općine Vukovar više nema mira, 
a isto je zapravo u cijeloj istočnoj Slavoniji i u Baranji. Očito je da se ,,čarke“ nastavljaju, ali 


da Generalštab još nema odluku da otvoreno krene na Hrvatsku. 


52 Davor Runtić, Domovinski rat, Svezak 1, Biblioteka Domovinski rat, Vinkovci-Šibenik, 2004., str. 246.-247. 
53 Mile Dedaković-Jastreb, Bitka za Vukovar, Neobična naklada, Vinkovci, 2000., str. 42. 

54 [sto, str. 42. 

55 Davor Marijan, Bitka za Vukovar, Hrvatski institut za povijest, Zagreb-Slavonski Brod, 2004. str. 52. 

5* Mile Dedaković-Jastreb, Bitka za Vukovar, Neobična naklada, Vinkovci, 2000., str. 42. 


7. PRIPREME ZA RAT 


Nabavivši oružje tajnim kanalima iz inozemstva, Hrvatska je potkraj siječnja 1991. 
raspolagala s približno 30.000 komada uglavnom streljačkog i ponešto protuzračnog i 
protuoklopnog oružja. Dana 26.VI.1991. Sabor je dobio Zakon o obrani kojim je predviđeno 
da se hrvatske oružane snage sastoje od ZNG-a i Hrvatske vojske (HV). JNA je ispočetka 
zauzela prividno neutralno stajalište nemiješanja u sukobe između pobunjenih Srba i hrvatskih 
snaga. No tako uspostavljene ,tampon zone“ zapravo su sprječavale hrvatske snage da 
interveniraju, a poubunjenim Srbima omogućavale su da na zaposjednutom području provode 
etničko čišćenje, tj. da odatle protjeruju hrvatsko i ostalo nesrpsko pučanstvo.?/ 

Činjenica je da je u svijetu u većini vodećih ljudi i država bila čvrsta namjera da se sačuva 
Jugoslavija. Tzv. JNA, ohrabrena time, ali i uvjerena u svoju moć, nije žurila računajući da će 
uz pomoć Srba u Hrvatskoj, koji su već kontrolirali veći dio područja, gdje su bili većina, 
učiniti to vrlo brzo i definitivno riješiti hrvatsko pitanje. 

U međuvremenu, hrvatski je Sabor šestog dana neprekidnog zasjedanja, 25. lipnja 1991. 
donio Deklaraciju o uspostavi suverene i samostalne Republike Hrvatske, Ustavnu odluku o 
suverenosti i samostalnosti Republike Hrvatske te druge temeljne državnopravne odluke 
kojima je Hrvatska postala samostalna republika. Istoga dana, samo jedan sat kasnije, i 
slovenski parlament proglasio je samostalnost i neovisnost Slovenije. ?? 

Do potkraj lipnja JNA je čuvala Krajinu od intervencije hrvatske policije. Krajem lipnja stanje 
se potpuno promijenilo, krajinska milicija je krenula u osvajanje prostora. Ona je ujutro 26. 
lipnja napala postaju hrvatske policije u Glini, zauzela je i potom se povukla u okolinu grada. 
U kontekstu sukoba u Sloveniji, napad na policijsku postaju u Glini bio je pokušaj vezanja 
hrvatskih snaga na lokalnoj razini i odvlačenje pažnje od angažmana JNA u Sloveniji. Zbog 
sukoba je Martin Špegelj, kao hrvatski ministar obrane, 30. lipnja naredio da se štabovi 
civilne zaštite pripreme za moguće proširenje sukoba iz Slovenije u Hrvatsku i da se poduzmu 
mjere za pripremu skloništa i moguće sklanjanje stanovništva. Sukob u Sloveniji je brzo i bez 


većih borbi završen, nakon čega je počelo povlačenje JNA iz Slovenije. $" 


57 Skupina autora, Hrvatska enciklopedija, Svezak 3, Leksikografski zavod Miroslav Krleža, Zagreb, 2001., str. 
209. 


58 Mile Dedaković-Jastreb, Bitka za Vukovar, Neobična naklada, Vinkovci, 2000., str. 43. 

* Davor Runtić, Vukovar i istočno bojište, Svezak 1, Biblioteka Domovinski rat, Vinkovci-Raslina, 2008., str. 233.- 
234. 

0 Skupina autora, Stvaranje hrvatske države i Domovinski rat, Školska knjiga, Zagreb, 2006., str. 117.-118. 


Prvi veliki val dovlačenja snaga za agresiju tzv. JNA na Hrvatsku dogodio se 3. srpnja. 
Najprije je rano u noći iz Beograda krenula kolona od 180 vozila, uglavnom oklopnih, a istog 
dama poslije podne kreće još 200 vozila. Sve te snage oklopno-mehaniziranih jedinica 
rasporedit će se oko Šida, odnosno od desne obale Dunava pa do autoceste Zagreb — Beograd. 
Sve je bilo potpuno jasno i raspored snaga tzv. JNA pokazivao je očite namjere.$! 

Na širem području Vukovara sela naseljena srpskim stanovništvom Negoslavci, Bršadin, 
Pačetin, Trpinja i Bobota postupno su pretvorena u uporišta pobunjenicima i JNA za rat kao 
kružna osnovica kasnijih napada na Vukovar. Istu su ulogu imala sela Tenja na prilazima 
Osijeku, i Mirkovci kod Vinkovaca. Nakon učestalih provokacija srpskih pobunjenika iz 
Mirkovaca, hrvatske snage su noću 4./5. srpnja blokirale i napale ovo selo. Napad je prekinut 
nakon intervencije i prijetnji zapovjednika JNA iz Vinkovaca. Provociranje iz Mirkovaca je 
nastavljeno pa su hrvatske snage 22. srpnja ponovile napad koji je svršio kao potpuni fijasko i 
uz velike gubitke. Nakon napada Armija je oko Mirkovaca postavila sralnu tampon-zonu. 
Poginulo je 14 gardista i pet civila, a ranjeno je šest gardista i policajaca. $? 

Početak kolovoza pokazivao je potpuno otvoreno namjere vlasti iz Beograda koji su od 
demokratskih promjena u Hrvatskoj radili na tome da pod svaku cijenu zadrže pozicije 1 
privilegije koje su imali u SFRJ. Priprema Srba u Hrvatskoj za ulogu pete kolone započela je 
puno ranije, a naročito od smrti Josipa Broza, koji je i sam sumnjao u mogućnost održanja 
Jugoslavije. Tzv. JNA je preuzela operativni dio tog posla kojeg su na terenu obavljali 
umirovljeni partizanski borci i oficiri tzv. JNA, te razne obavještajne strukture. Tzv. JNA je u 
prvo vrijeme smatrala kako treba sačuvati Jugoslaviju i samoupravni socijalistički sustav, jer 
joj je to bilo jedino jamstvo očuvanja statusa i privilegija. Do ljeta 1991. godine to će se 
potpuno promijeniti i tzv. JNA će se gotovo potpuno srbizirati i prihvatiti ideju Slobodana 
Miloševića i njegovih sljedbenika o stvaranju velike Srbije.$? 

Ulogu Trojanskoga konja u budućim srpskim osvajanjima u Hrvatskoj dobili su lokalni Srbi. 
Kako bi ih se uvjerilo da su ,ugroženi“ 1 da se trebaju dići na oružje, Hrvati, njihov 
novoizabrani predsjednik Franjo Tuđman i nova hrvatska država proglašeni su fašističkima 1 
protusrpskima. S druge strane, srpski su ekstremisti preuzeli ikonografiju četništva kako bi 
prizvali u Hrvata strašna sjećanja na četničke zločine u Hrvatskoj tjekom Drugoga svjetskog 
rata te ih natjerali na bijeg 1 iseljavanje. Oslabljena iznutra, Hrvatska je trebala biti sitnim 


zalogajem za snage tzv. JNA. Glavni pravci udara kojima je trebalo ispresijecati Hrvatsku, po 


$1 Mile Dedaković-Jastreb, Bitka za Vukovar, Neobična naklada, Vinkovci, 2000., str. 43. 
%2 Skupina autora, Stvaranje hrvatske države i Domovinski rat, Školska knjiga, Zagreb, 2006., str. 120. 
#3 Davor Runtić, Vukovar i istočno bojište, Svezak 1, Biblioteka Domovinski rat, Vinkovci-Raslina, 2008., str. 373. 


zamisli Generalštaba JNA, bili su: Gradiška-Virovitica, Bihać-Karlovac-Zagreb, Knin-Zadar 1 
Mostar-Split. U usporedbi s ovim planom Generalštaba, linija četničkog vojvode Šešelja 
Virovitica-Karlovac-Karlobag zvuči gotovo skromno.* 

Težište napadne operacije JNA bilo je u istočnoj Slavoniji. Ona je bila granično područje sa 
Srbijom, što je JNA dala sigurno zaleđe i neometanu logističku potporu. Ovo je utjecalo da se 
glavnina snaga JNA, oklopno-mehanizirana skupina, koncentrira upravo na ovom području. 
Skupina je imala zadaću da se probije kroz istočnu Slavoniju, spoji sa snagama Banjalučkog 
korpusa kod Okučana u zapadnoj Slavoniji i nastavi prodor u unutrašnjost Hrvatske. Simbol 
novih i modificiranijih planova JNA bio je Vukovar." 

Početkom srpnja počelo je intenzivno grupiranje snaga JNA, lokalnih pobunjenika 1 četničkih 
dragovoljaca iz Srbije na srpski dio Dunava kod Vukovara. Grad je već bio podijeljen između 
Hrvata i Srba, a međusobni obračuni postali su dijelom njegove svakodnevice. Oklopne snage 
JNA zauzele su sve strateške točke u Baranji, stežući tako obruč oko Vukovara, koji je s 
ostatkom Hrvatske bio povezan uskim koridorom preko Bogdanovaca, Marinaca i Nuštra. U 
vukovarsku vojarnu dovedeni su oficiri velikosrpske orijentacije i probrani rezervisti iz Srbije. 
Prvu oružani napadi srpskih snaga na vukovarske branitelje krenuli su napadima iz Borova 
Sela na položaje Zbora narodne garde 1 policije u Borovu Naselju. Od početka kolovoza 


započinje svakodnevno granatiranje gradske jezgre Vukovara. 


#4 Mile Dedaković-Jastreb, Bitka za Vukovar, Neobična naklada, Vinkovci, 2000., str. 44. 
#5 Skupina autora, Stvaranje hrvatske države i Domovinski rat, Školska knjiga, Zagreb, 2006., str. 125.-126. 
$ Dušan Viro, Slobodan Milošević-anatomija zločina, Profil, Zagreb, 2007., str. 173.-174. 


8. BITKA ZA VUKOVAR 


U planovima jugogenerala istočna Slavonija imala je posebnu ulogu. Tu je trebalo započeti 
»oslobađanje srpskih krajeva“ i prodor prema Zagrebu i Varaždinu. Glavna grupacija kopnene 
vojske namijenjena provedbi već spomenutoga ratnog plana Generalštaba JNA bila je 
upućena upravo na istočnu Slavoniju. Od masakra u Borovu Selu JNA je širom Slavonije 
demonstrirala silu, a nakon toga zločina uslijedili su i sukobi u Ćelijama, Tenji, Mirkovcima, 
Dalju. Do 24. kolovoza samo je u Vukovaru i Vinkovcima poginulo pedesetak ljudi. No, sve 
ovo nije dovelo do željenih rezultata: Hrvati se nisu razbježali. Štoviše, postajali su sve 
organiziraniji i sposobniji za obranu.“ 

Prema popisu stanovništva iz 1991., općina Vukovar imala je 84.189 stanovnika: 36.910 
Hrvata (43,8%), 31.445 Srba (37,4%), 1.375 Mađara (1,6%), 6.124 (7,3%) onih koji su se 
izjasnili kao Jugoslaveni 1 8.335 (9,9%) ostalih ili neopredijeljenih. Grad Vukovar imao je 
1991. ukupno 44.369 stanovnika: 21.065 Hrvata (47,2%), 14.425 Srba (32,3%), 919 Rusina 
(2,1%), 694 Mađara (1,5%), 147 Slovaka (0,3%), 94 Nijemca, 4.355 onih koji su se izjasnili 
kao Jugoslaveni (9,8%) te 2.490 (6,6%) ostalih ili neopredijeljenih. 

Generalštab JNA donio je odluku da Vukovar po ,,oslobođenju“ preda pobunjenim Srbima jer 
će upravo taj grad postati glavni grad Krajine. Od pokolja u Borovu Selu Vukovar je 
praktično bio u ratu. Obrana grada bila je organizirana po mjesnim zajednicama, a jedina 
mobilna postrojba bio je četvrti bataljun Treće brigade, jedinica koju je činilo 265 ljudi koje 
su vodili zapovjednici Stipan Radaš, Ivica Arbanas i Pero Perić. Zahvaljujući njima plan o 
zauzimanju grada propao je već u prvom pokušaju. 

Tog ljetnog dana, 24. kolovoza 1991., jedan je mladi Hrvat iz sela Brusnice kod Bosanskog 
Broda, Luka Andrijanić, dvadesetjednogodišnjak, ušao u povijest. S njim je i Vukovar polako 
ulazio u legendu. Nekoliko dana prije Luka je dobio zapovijed da pronađe najbolje mjesto 1 
postavi trocijevni protuzrakoplovni top. Dana 24. kolovoza borci sa silosa Đergaj javili su 
zapovjedništvu ZNG-a da zrakoplovi tzv. JNA raketiraju njihove položaje 1 cijelo Borovo 
Naselje. Ivica Arbanas otišao je u štab TO, uspostavio vezu s jedinicom tzv. JNA u vojarni i 
tražio da prenesu poruku u Novi Sad, generalu Biočeviću, da će ZNG rušiti zrakoplove ako se 


napad nastavi. U prvi mah činilo se da su odustali od novih napada, no između 17 1 18 sati 

zrakoplovi su ponovno došli i nastavili s raketiranjem. Luka Andrijanić naciljao je zrakoplove 
i sa 156 metaka srušio dva. Te se večeri među braniteljima slavilo. 7% 

Nedjelja, 25. kolovoza 1991. godine svanula je tako mirno, kao da se sinoć ništa nije 
dogodilo. Kao i svakoga bivšeg dana, vojni kamion marke TAM, koji je prevozio hranu iz 
vukovarske vojarne pripadnicima tzv. JNA koji su činili tzv. tampon-zonu između Borova 
Sela i Borova Naselja, uredno se pojavio na kontrolnoj točki kod kafića ,,Slon.“ Branitelji 
Vukovara osiguravali su ovu kontrolnu točku antenskim protuoklopnim minama. Kad bi 
kamion nailazio, mine su zbog njegove sigurnosti uvijek sklanjali uz rub ceste. Tako su učinili 
i ovoga puta. No ovoga puta kamion nije prošao između sklonjenih mina, nego je hotimično 
skrenuo s asfaltnog dijela ceste i krenuo preko mina. Mina je eksplodirala istoga časa."! 

Tzv. JNA je odmah ustvrdila da je kamion pogođen ručnim bacačem i u kaznenu ekspediciju 
na Borovo Naselje iz vukovarske je vojarne krenulo nekoliko tenkova. Cijeli grad našao se 
pod jakom minobacačkom i topničkom vatrom. Iz gradske vojarne je izašlo šest tenkova i 
postavilo se na cestu između Vukovara i Bogdanovaca. Time je bila prekinuta i posljednja 
normalna prometna veza Vukovara sa svijetom. Iz Vukovara i u Vukovar od tada se moglo 
tek ,kukuruznim putem“ od Lušca. 

Pješaštvu, potpomognutom tenkovima i oklopnim transporterima, u pomoć je priteklo i 
zrakoplovstvo, bacajući na položaje hrvatskih branitelja međunarodnim konvencijama 
zabranjene tzv. kazetne bombe, no nisu uspjeli probiti crte obrane. Žestokoj vatri bila je 
izložena i vukovarska bolnica, dvije operacijske sale bile su potpuno uništene, a većina 
bolesnika 1 ranjenika bila je evakuirana u neadekvatne podrumske prostorije. Grad je ostao 
bez struje, stanovništvo je počelo živjeti u podrumima. 7? 

Početne pobjede nisu uspavale vodeće ljude grada Vukovara i njegove obrane. Bili su svjesni 
vojne sile koja se skupljala oko grada, upoznali su njezinu žestinu u prvom napadu, a 
očekivali su još veći i još gori napad, onaj iz osvete. Znali su da su branitelji hrabri ljudi, da 
brane svoje, ali i da su vojnicima postali tek prije nekoliko mjeseci. Već duže vrijeme u 
Zagrebu su razne skupine tražile ljudsku i materijalnu pomoć smatrajući da je za vođenje 


daljnje obrane nužan profesionalac. '* 

8.1. ORGANIZACIJA OBRANE VUKOVARA 


Vukovar je zahvaljujući žestokom otporu njegovih branitelja već počeo dobivati na ugledu u 
hrvatskoj javnosti, ali i reputaciju najgorega bojišta u Hrvatskoj. Situacija nije mogla biti 
ozbiljnija: grad je bio gotovo opkoljen, obrana, iako vrlo učinkovita, nedovoljno organizirana, 
naoružanje slabo, civila mnogo." 

Do sredine kolovoza, kada je preuzeo dužnost pomoćnika ministra unutarnjih poslova, 
Tomislavu Merčepu je kao sekretaru Sekretarijata za narodnu obranu grada Vukovara 
pripadala vodeća uloga u obrani Vukovara. Gradom i dalje upravlja Krizni štab predvođen 
povjerenikom Vlade RH za Vukovar, u čijem sastavu su bili predstavnik sekretarijata, 
bolnice, civilne zaštite, MUP-a i garde, a prema internom dogovoru zapovjednika u 
Vukovaru, zapovijedanje vojnim formacijama privremeno je preuzeo Ivica Arbanas, 
zapovjednik 4. bojne 3. brigade ZNG-a.“ 

Branitelji Vukovara 1 povjerenik Vlade za općinu Vukovar Marin Vidić-Bili bili su svjesni da 
im za daljnju obranu trebaju ljudi kojima je vojska profesija. Zapovjedništvo ZNG u Zagrebu 
će odlukom načelnika Stožera Hrvatske vojske pukovnika Imre Agotića krajem kolovoza u 
Vukovar uputiti dopukovnika Milu Dedakovića. Njega će 31. kolovoza Zapovjedništvo ZNG 
dokumentom ovlastiti da u Vukovar ode sa zadatkom zapovijedanja svim oružanim snagama 
na teritoriju općine Vukovar i Ilok. 7 

Dedaković se pripremio za polazak na svoje novo ,radno mjesto“ s jasnim planom u glavi. 
Prvo, preuzeti zapovjedno mjesto i dovesti ga na razinu organizacije potrebnu za nesmetano 
vođenja ratnih operacija na cijelom području koje je obuhvaćao pojam obrane Vukovara. 
Drugo, upoznati se s lokalnim zapovjednicima, sa situacijom na svakom dijelu bojišnice, s 
brojem i kvalitetom ljudi i borbenih sredstava kojima raspolažu, te ustanoviti zapovjednu 
hijerarhiju. Treće, upoznati se s terenom i rasporedom obrambenih položaja. Četvrto, upoznati 
se s trenutnim stupnjem organiziranosti civilnog života grada te ga staviti u funkciju obrane. 
U roku nekoliko sati vukovarska je obrana imala: zapovjednika — dopukovnika Dedakovića; 
zamjenika zapovjednika — kapetana Branka Borkovića; načelnika veze — Julija Novaka; 
šifranta — Žarka Sabljaka; vezu sa svim zapovjednim mjestima na terenu, bolnicom, 


policijom, određene su nove šifre. Uspostavljena je i veza s Centrom za obavješćivanje u 

Vinkovcima, jer je bilo jasno kako ova dva mjesta moraju surađivati u obrani. Funkcionirala 
je iredovita veza s Osijekom. ? 

Kada su obavljene sve te pripreme, preko kurira i veze pozvani su svi zapovjednici na prvi 
razgovor sa svojim novom ,šefom.“ Došli su: Ivan Šoljić, zapovjednik Mitnice; Zdravko 
Komšić, također s Mitnice; Blago Zadro, zapovjednik Borova Naselja; Marko Babić i Ivo 
Kovačić, dozapovjednici Borova Naselja; Stipe Pole, načelnik PU, njegov pomoćnik Stjepan 
Klasić i savjetnik za vojna pitanja Boris Tončinić; Franjo Kračak-Brada, zapovjednik 
minobacača na Gimnaziji; Zlatko Menges iz MZ ,,Vukovar stari“; Petar Kačić, zapovjednik 
Sajmišta; Stjepan Sučić-Crni, zapovjednik MZ ,,Prvi maj“ i njegov mlađi brat Miroslav; Ivica 
Arbanas, zapovjednik ZNG, njegov zamjenik Pero Perić i Stipan Radaš, također iz ZNG; Ivan 
Anđelić-Doktor, iz protuzrakoplovne zaštite; Stjepan Vidaković, zapovjednik Lušca; Jure 
Bumbar, zapovjednik satnije ZNG; Danijel Rehak, tajnik Sekretarijata za narodnu obranu; 
Ivan Katić, zapovjednik Budžaka; Ivan Matković, zapovjednik Bogdanovaca; Jurica Tolj, 
zapovjednik položaja između Lušca i Bogdanovaca, odnosno ,,kukuruznog puta.“ 

Dedaković im je priopćio kako će od toga trenutka sve obrambene snage — ZNG, MUP i TO — 
kao i svi civilni poslovi važni za obranu grada prijeći pod ovlast zapovjedništva obrane i 
naglasio kako očekuje da se njegove zapovijedi izvršavaju bez pogovora uz, dakako, korektan 
odnos i s njegove strane. Jedna od prvih zapovijedi bila je promjena tajnih naziva na koje će 
se pojedini zapovjednici od toga dana odazvati: Šljuke su bili Zadrini ljudi u Borovu Naselju, 
Slavuji su bili na položajima na Budžaku, Joe je bilo ime Šoljićevih na Mitnici, Ševe su bili 
ljudi iz ZNG-a; Sokoli, Ose, Ševe (ZNG) i Bojleri operirali su na Sajmištu, u MZ ,,Prvi maj“ 
djelovali su Crni, Laste su bili Bogdanovčani, Galebovi su bili u Iloku, Vrapci na području 
između Vukovara i Bogdanovaca, a Jastrebovi zapovjedništvo. Sam Dedaković je dobio šifru 
Jastreb, a Borković Mladi Jastreb.?! 

Vukovarsku bojišnicu duljine 35-40 kilometara branilo je nešto više od 1.800 uglavnom 
neprofesionalnih boraca sa skromnim naoružanjem: osobnim naoružanjem čiji se spektar 
kretao od lovačkoga preko trofejnoga pa sve do modernijega, često kupljenoga privatnim, 
crnoburžijanskim kanalima; nešto starih topova i minobacača kalibra 82 i 120 milimetara; 
nekoliko ZIS-ova i protuzrakoplovnih strojnica, a kao topničko naoružanje koristile su se i 


protugradne rakete ispaljivane iz kamiona iz raznih dijelova grada i koje su imale više 

psihološko nego ubojito djelovanje — tek ako bi pale na staju ili sjenik, znale bi izazvati gadne 
požare.? 

lako se obrana Vukovara veže za potpukovnika Dedakovića, ne može se olako prijeći preko 
Merčepova udjela u njoj. Za vrijeme njegova zapovjedanja zaokružena je obrambena cjelina 
stavljanjem pod nadzor Borova Naselja i Lušca. Neizravnu potvrdu učinkovitog merčepova 
rada dao je u svom prvom izvješću i sam Dedaković tvrdnjom da je obrana postavljena i da 
sustav funkcionira besprijekorno. Sam Merčep također je tvrdio da je obranu organizirao na 
načelima teritorijalne obrane, po mjesnim zajednicama, te da se to pokazalo dobrim. Najveći 
nedostatak obrane u vrijeme njegova zapovijedanja bio je nedostatak jasne i sveprihvaćene 


zapovjedne crte.?? 
8.2. ODNOS SNAGA 


U bici za Vukovar na jugoslavensko-srpskoj strani sudjelovale su sljedeće vrste vojnih 
postrojbi: regularne i paravojne. Regularne vojne postrojbe bile su Oružane snage SFRJ, koje 
su sačinjavale Jugoslavenska narodna armija i Teritorijalna obrana Republike Srbije i 
Autonomne pokrajine Vojvodine. Paravojne postrojbe bile su sve ostale postrojbe koje su 
sudjelovale u bici na strani agresora: tzv. Teritorijalna obrana SAO istočne Slavonije, Baranje 
i Zapadnog Srijema te mnogobrojne dragovoljačke postrojbe, većinom stranačke, koje su na 
područje bitke dolazile iz Srbije. Treba istaknuti da je krnje Predsjedništvo SFRJ pokušalo 
ovim paravojnim postrojbama dati legalan status priznavši im položaj pripadnika Oružanih 
snaga, ali to je bila nelegalna odluka jer za nju nije bilo uporišta u Ustavu.“ 

JNA je počela bitku s oko 20.000 vojnika, 400-500 tenkova, 300-400 oklopnih transportera, 
oko 250 lakih, 100-120 teških topova, 30-ak VBR-a i 300-tinjak minobacača. Ako se njima 
pribroje i one paravojne postrojbe koje su u vrijeme prvih dana Bitke za Vukovar, a to je 
razdoblje od 25.8. do 1.9.1991. godine, već bile prisutne tamo ukupne jugo-srpske snage koje 
su počele s agresijom na Vukovar krajem kolovoza 1991. godine brojat će oko 25.000 
vojnika. Nakon velikog početnog neuspjeha, kada JNA nije uspjela zauzeti Vukovar za 2 
dana, kako je bilo planirano, a njezini gubici se pokazali puno veći od očekivanja, njezina 
vrhuška na vukovarsko ratište upućuje nove postrojbe. Zadnjih dana rujna u bitku je konačno 


ušla i glavnina elitne 1. proleterske gardijske mehanizirane divizije. Ova najelitnija ,,paradna“ 

postrojba JNA sastojala se od 3 motomehanizirane brigade (303 tenka), 2 artiljerijska puka, 1 
puk protuoklopne artiljerije, 1 mješoviti puk PZO i 1 inženjerijski puk, s ukupno 18.000 — 
20.000 vojnika. Kada se tim snagama pribroje i one koje se na području Vukovara nalaze od 
kraja kolovoza, lako je izračunati da u drugoj fazi Bitke za Vukovar, tj. od druge polovice 
rujna 1991. godine od strane JNA u agresiji na grad sveukupno sudjeluje već oko 35.000 
vojnika, oko 700 tenkova, oko 600 oklopnih transportera, oko 500 lakih i oko 300 teških 
topova, 80-ak VBR-a i 700-tinjak minobacača.?? 

U ovo doba intenzivirao se i dolazak mnogobrojnih paravojnih skupina iz srbije koje su činile 
velik dio pješačkih snaga za oklopno-pješadijske napade na Vukovar, Borovo Naselje, 
Bogdanovce i ostala strateški važna mjesta u području bitke. Broj paravojnih postrojbi u ovoj 
fazi iznosio je oko 15.000, tako da su sveukupne srpske snage koje su sudjelovale u bici od 
kraja rujna dosegle impozantnu brojku od 50.000 vojnika. Što se tiče avijacije, JNA je u svim 
fazama bitke upotrebljavala gotovo sav svoj zrakoplovni potencijal u Srbiji koji se sastojao od 
lovačko-bombarderskih aviona tipa Mig-21 sovjetske proizvodnje i ,,Orao“ jugoslavensko- 
rumunjske proizvodnje, zatim modernih lovaca Mig-29, te nešto slabijih jugoslavenskih 
zrakoplova ,Jastreb“ i ,,Galeb.“ U avijaciji je srpska nadmoć bila apsolutna. Ukupno je 
zrakoplovstvo u Bici za Vukovar sudjelovalo sa oko 100 aviona i 60-70 helikoptera. Treba 
istaknuti i da su veliku ulogu u borbama za Vukovar odigrali i brodovi riječne ratne flotile 
JNA koji su iz svojih skrivenih plovnih pravaca na Dunavu topovima od 120 mm tukli po 
gradu i položajima braniteljima te štitili prevoženje skelama preko Dunava pojačanja iz 
Srbije.“ 

Dobrovoljačke postrojbe iz Srbije bile su službeno pod zapovjedništvom čelnika 
najekstremnijih srpskih političkih stranaka koje su u svojim programima imale zacrtano 
zauzimanje za ostvarenje plana stvaranja ,,Velike Srbije“ i zagovaranje najesktremnijih 
metoda u ostvarivanju toga plana. Najveće od njih bili su: ,,Dušan Silni“ — postrojba Srpske 
Narodne Obnove pod zapovjedništvom Dragoslava Bokana; ,,Beli Orlovi“ — također postrojba 
Srpske Narodne Obnove pod zapovjedništvom Mirka Jovića; ,Srpski Četnički Pokret“ — 
postrojba Srpske Četničke stranke pod zapovjedništvom Vojislava Šešelja kojemu se za 
zločine sudi u Haagu; ,Tigrovi“ i ,,Srpska dobrovoljačka garda“ — postrojbe kojima je 


zapovijedao Željko Ražnjatović-Arkan.57 

U bici za Vukovar na strani hrvatskih branitelja sudjelovale su postrojbe Zbora narodne garde 
(ZNG), čiji jedan dio je tijekom bitke službeno postao Hrvatska vojska (HV), Ministarstva 
unutarnjih poslova (MUP) i naoružane dragovoljačke postrojbe Narodne zaštite kao dio 
jedinstvenih Oružanih snaga Republike Hrvatske.?? 

Potkraj rujna su stigli borci HOS-a kao ispomoć tadašnjim vukovarskim obrambenim 
snagama. I njihovi suborci i civili koje su štitili o njima govore s velikim poštovanjem. Zašto 
je tomu tako, mogu objasniti podaci o sudbini vukovarskih hosovaca: od 58 bojovnika koji su 
stigli na vukovarsko bojište (od čega 14 u Bogdanovce), 25 ih je poginulo ili nestalo, 9 ih je 
izašlo s konvojem 19. listopada 1991. kao teški ranjenici, dok je njih 18 izašlo u proboju, od 
kojih samo sedam nije bilo ranjeno. Dakle, od 58 ljudi nema ih 25, a a 26 ih je lakših ili težih 
invalida. 

Za njih se, doslovce, može primijeniti ona ,,došli su tiho i ušli u legendu.“ Prva skupina, njih 
39, u Vukovar je stigla 27. rujna. S njima je u Vukovar stigao i 25-godišnji dragovoljac, mladi 
Francuz Jean Michel Nicollier. Druga je, 28. rujna, stigla u Bogdanovce i tamo ostala, dok je 
treća u Vukovar ušla u noći 29./30. rujna. Prva 1 treća skupina stigle su u grad dobro 
opremljene i naoružane: imale su vlastita vozila, odore, oznake, automatske puške, pištolje, 
dva snajpera, jednu puškostrojnicu, dva minobacača od 60 mm, jedan od 82 mm, dva ručna 
bacača, mnogo streljiva, mina, tromblona, jednu ,,osu“ 1 desetak zolja. Druga je skupina bila 
slabije naoružana. Cijelim putem od Zagreba do Bogdanovaca obećavano im je oružje, no do 
njega su došli kada su ga, nakon prvoga okršaja s četnicima kod Bogdanovaca, oteli 
neprijatelju. ?“ 

Od postrojbi ZNG u bici za Vukovar sudjelovale su: 1. ,A“ brigada ZNG-a, 3. ,,A“ brigada 
ZNG-a, 109. brigada ZNG-a (HV), 122. brigada ZNG-a (HV), 131. brigada ZNG-a (HV) 1 
204. (124.) brigada ZNG-a (HV). Od pričuvnih brigada ZNG-a (HV) na prvom mjestu valja 
spomenuti herojsku 204. (124.) brigadu sastavljenu od branitelja Vukovara, Borova Naselja i 
Bogdanovaca. Premda je za vrijeme bitke pa i u kasnijem razdoblju bila poznata pod nazivom 
204. brigada, o njezinom osnutku pod tim brojem i danas postoje različita tumačenja. 204. 
brigada ne postoji, naime, u službenom popisu hrvatskih brigada koje su sudjelovale u 


Domovinskom ratu. Ono što postoji i što jest službeno verificirano, jest činjenica da je po 


# Tomislav Stockinger, Vukovar-grad koji je obranio Hrvatsku, Mato Lovrak, Zagreb, 2004., str. 68. 
#9 Mile Dedaković-Jastreb, Bitka za Vukovar, Neobična naklada, Vinkovci, 2000., str. 175. 
% Mile Dedaković-Jastreb, Bitka za Vukovar, Neobična naklada, Vinkovci, 2000., str. 175.-176. 


zapovijedi Ministarstva obrane dana 25.9.1991. ustrojena 124. brigada ZNG-a za područje 
grada Vukovara?! 

Spomenuta 204. (124.) brigada sastojala se od 1.800 branitelja koji su se do njezinog osnutka 
predstavljali i djelovali kao ,,Obrana Vukovara“, a dolazili su iz sljedećih postrojbi: pripadnici 
naoružanih odreda Narodne zaštite mjesnih zajednica grada Vukovara, dakle branitelji 1z 
samog Vukovara (oko 1.100 pripadnika), aktivni sastav ZNG-a: 4. bojna 3. ,A“ brigade 1 
stotinjak pripadnika 1. ,A“ brigade (sveukupno oko 400 pripadnika), pripadnici aktivnog i 
rezervnog sastava MUP-a iz Vukovara, Slavonskog Broda i Varaždina (oko 300 pripadnika). 
Za zapovjednika 204. (124.) brigade postavljen je Mile Dedaković-Jastreb. Od 11. listopada, 
nakon što se Dedaković probojem uspio izvući iz grada kako bi organizirao učinkovitu obranu 
Vukovara sa svim raspoloživim snagama na  vukovarsko-vinkovačkoj bojišnici, 
zapovjedništvo je preuzeo Branko Borković-Mladi Jastreb, koji je na tom mjestu ostao do 
samog kraja.?? 

Policijske snage, odnosno snage MUP-a uključene u Vukovarsku bitku, sačinjavale su, osim 
onih već spomenutih koje su ušle u sastav 204. (124.) brigade, postroj specijalnih 
antiterorističkih policijskih snaga koje su stigle iz Zagreba (Lučko), Slavonskog Broda, 
Osijeka i Vinkovaca u sveukupnoj jačini od oko 400 specijalaca. Bile su posebno izvježbane 
za izvršavanje antiterorističkih i svih ostalih vrsta specijalnih borbenih zadaća te su se stoga s 
razlogom smatrale elitnim hrvatskim borbenim jedinicama. 

Narodna zaštita (NZ) osnovana je u travnju 1991. kao oblik obrambenog samoorganiziranja 
po mjesnim zajednicama i općinama. Naoružani pripadnici NZ-a smatrali su se, sukladno 
odredbi članka 37. stavka 4. Zakona o obrani, pripadnicima Oružanih snaga RH. U borbama 
koje su se odvijale u Vukovarskoj bici sudjelovali su i pripadnici NZ-a i to kako oni iz samog 
Vukovara, koji su upravo po tim nazivom branili grad sve do osnutka 204. (124.) brigade, 
tako i oni u većini mjesta južno i jugoistočno od Vukovara, sve do Ilače i Tovarnika, gdje su 
upravo pripadnici NZ-a činili većinu onih koi će svojim otporom zaustavljati i ometati jugo- 
srpske snage u prodoru prema Vukovaru i Vinkovcima, čime će znatno pridonijeti održanju 
vukovarske bojišnice.“ 

Uz Hrvate, grad su branili i pripadnici ostalih narodnosti u Hrvatskoj — Srbi, Mađari, Rusini, 
Slovaci, Nijemci i druge narodnosti. Dakako, obrana Vukovara provodila se uz zajedničku 
podršku i doprinos civilnih struktura grada: Medicinskog centra Vukovar, Vodovoda grada 
% Tomislav Stockinger, Vukovar-grad koji je obranio Hrvatsku, Mato Lovrak, Zagreb, 2004., str. 71. 

?2 [sto, str. 72. 


%3 [sto, str. 73. 
%4 [sto, str. 73. 


Vukovara, Kombinata Borovo, Dobrovoljnog batrogasnog društva, Komunalca, Hrvatske 
elektroprivrede, Pošte. Sve spomenute organizacije bile su pod koordinacijom Kriznog štaba 
koji je vodio povjerenik Vlade RH za Vukovar Marin Vidić-Bili. Svakodnevno su surađivali 
sa zapovjedništvom obrane grada, kojim je zapovijedai Mile Dedaković, a potom Branko 


Borković te s Policijskom upravom, čiji je zapovjednik bio Stipo Pole. 


*5 Ante Nazor, Grad je bio meta, Hrvatski memorijalno-dokumentacijski centar Domovinskog rata, Zagreb, 
2008., str. 68. 


9. RAĐANJE LEGENDE 


Plan Generalštaba JNA bio je osvojiti Vukovar u jednom danu. Prema njihovom planu u 
vojnim je operacijama u Hrvatskoj Vukovar trebao zauzeti marginalno mjesto. Za njegovo 
osvajanje planiran je tek jedan dan, jer se računalo kako u Vukovaru ne postoje znatnije vojne 
i policijske snage koje bi mogle parirati silini tehnike i ljudstva tzv. JNA, te četničkih i snaga 
srpskih rezervista pripremljenih za tu operaciju. Nakon fijaska 24. kolovoza Generalštab je 
morao ponovno razmotriti svoje planove i razraditi drugu fazu ,,Operacije Vukovar.“ Druga 
faza trebala je trajati nešto dulje — sedam dana. Nakon poraza u prvom napadu valjalo je 
prikupiti i pregrupirati ljudstvo i tehniku. Za to vrijeme svim raspoloživim snagama trebalo je 
primijeniti tzv. napad s distance. Bio je to eufemistički izraz za nemilosrdno razaranje grada i 
ubijanje njegovih stanovnika sa svih raspoloživih položaja, iz svih raspoloživih vrsta oružja, u 
proizvoljno određenim intervalima, bez selekcije ciljeva napada. Cilj ovog bjesumučnog 
bombardiranja bio je zaplašiti ljude u opsjednutom gradu do te mjere da se paraliziraju i 
obrana, i cjelokupan život grada, a onda u tako stvorenom stanju šoka navaliti svim snagama 
na položaje branitelja i jednostavno pregaziti Vukovar." 

Do podneva 14. rujna sve se za vukovarske razmjere činilo normalnim. Gradom su odjekivale 
eksplozije stotine granata, no to se tada smatralo mirnijim danom. Oko 14 sati započet će 
napad koji će svi koju su proživjeli Vukovar opisivati kao trenutak ,,kad su se otvorili nebo i 
zemlja“: nakon zlosutne prigušene tutnjave VRB-a iz Bačke, koji su započeli s ispaljivanjem 
svojih smrtonosnih projektila, tlo se s vukovarske strane Dunava počelo tresti od siline 
eksplozija. VRB-ima se začas pridružilo i topništvo s ostalih neprijateljskih uporišta tako da je 
cijelim gradom odjekivala zaglušujuća buka stotina projektila koji su pronalazili svoje ciljeve 
ižrtve 

Svi oni koji su se toga dana našli u Borovu Naselju 14. rujna opisuju kao najgori dan u tom 
mjesecu. Uoči ovoga napada dva-tri dana bilo je gotovo potpuno zatišje, a ono što će se 
dogoditi naučit će ih da mir na bojišnici najčešće najavljuje nešto jako loše. Kao i na 
Sajmištu, tu je neprijatelj krenuo vrlo žestoko, a tenkovi kreću Trpinjskom cestom, preko 


polja pa kroz Hercegovačku i Slavonsku ulicu. 


% Mile Dedaković-Jastreb, Bitka za Vukovar, Neobična naklada, Vinkovci, 2000., str. 87.-88. 
%7 [sto, str. 93. 


9.1. TRPINJSKA CESTA-GROBLJE TENKOVA 


Tenk u Hercegovačkoj M-84 će naići na minu kao i jedan koji je u tu ulicu pokušao ući iz 
polja. Tenkovi se tada zaustavljaju ma tom mjestu kao i oni u Ličkoj, no Trpinjskom 
napreduju. Jedan je tenk na čelu koji gura sve pred sobom, a dva iza njgea u klinu tuku po 
kućama lijeve i desne strane ulice. Bilo je gotovo pedeset tenkova u prodoru, a Blago Zadro 
tada zove lovce na tenkove te pojačanja iz Banijske ulice. Svi trče kroz vrtove iza kuća, 
zaštićeni kućama, i dolaze do križanja Hercegovačke, Slavonske i Bilogorske ulice. Prvi tenk 
uništavaju ,,osom“, a potom jedan transporter, no tu nije bilo težište napada, što će branitelji 
brzo shvatiti. Težište je na Trpinjskoj, gdje se neprijatelj probija do Zapovjedništva. Policajci 
iz Čakovca nemaju protuoklopna sredstva pa se povlače, dok Marko Babić, povlačeći se sa 
svojima, od njih traži da u povlačenju otvaraju dvorišna vrata, kako bi on iz zaklona mogao 
pogađati tenkove, dok je stigao do Bosanske ulice Trpinjskom cestom, uništit će ih 4.2 

Tu će Babić vidjeti da je netko prije njega uništio 3 tenka T-84, a kasnije će se doznati da su 
to učinili topnici na ,,krnji.“ Riječ je o topu B1-76 mm koji je imao kratku cijev što mu je dalo 
ime, a tim topom i njegovom uspješnom posadom je zapovijedao Ivica Trehub. Svi ovi napadi 
na tenkove završavaju zaustavljanjem kolone što je za napadače najgora moguća situacija, a 
za branitelej prilika da dovrše posao. Tako je tog dana uništeno 11 tenkova i 3 transportera, a 
te noći, kada je neprijatelj pokušavao izvući oštećene tenkove, uništen mu je i tenk za 
izvlačenje. Dedaković u svom dnevnom izvješću zapovjedništvu ZNG RH javlja da je iz 
stroja izbačeno sedamnaest tenkova i jedan zrakoplov neprijatelja te da je bitk atrajala ukupno 
9 sati.?? 

Najveći gubici te bitke, na žalost, odnosili su se na civile. Oni su se toga dana našli u samom 
žarištu bitke. Tijekom noći u Sajmište će se uvući četnici i započet će krvavi pir, a svjedoci 
koji se uspjeli otuda izvući pričat će kako su na tenkovima koji su napredovali Sajmištem, 
sjedili njihovo odbjegli susjedi Srbi pokazujući rukom hrvatske kuće, koje bi tenk tada iz 
blizine razarao. Neprijateljsko pješaštvo, uglavnom rezervisti i četnici koji su iskorištavali 
razorene kuće kao zaklone u napredovanju, provaljivali su u skloništa i podrume ili unjih 
ubacivali ručne granate te ubijali ljude koji su se tamo zatekli. 19% 

Petnaestoga rujna, kao da se dan prije ništa nije dogodilo, cijela je priča krenula ispočetka. 


Topnička kanonada označila je buđenje neprijateljskih snaga i početak još jednog žestokog 


* Davor Runtić, Domovinski rat, Svezak 2, Biblioteka Domovinski rat, Vinkovci-Šibenik, 2005., str. 108. 
% [sto, str. 108.-109. 
1% Mile Dedaković-Jastreb, Bitka za Vukovar, Neobična naklada, Vinkovci, 2000., str. 100. 


dana. U 10 sati na udaru je bila Trpinjska cesta, nakon što su prethodno branitelji uspjepno 
odbili napad na Sajmištu. Blago Zadro i njegovi borci koriste se svojom uobičajenom 
tehnikom: puštaju tenkove da uđu duboko u ulicu, a zatim uništavaju prvi i posljednji 
oklopnjak u koloni. Ostali su blokirani uništenim vozilima i preostaje im tek izbor: pozvati 
tenkove za izvlačenje i uklanjanje olupina, odblokirati se i povuću — ili ostati blokirani 1 
uništeni. Toga dana, prije negoli su se uspjeli odlučiti za prihvatljivu varijantu, Blago Zadro i 
njegovi dečki uništili su tri tenka i dva oklopna transportera. Napadi su utihnuli do kraja dana, 
a neprijatelj se zadovoljavao granatiranjem grada, koje se dolaskom noći nije stišavalo.!9! 
Dana 16. rujna napadnuti su svi dijelovi vukovarske obrane, no ubrzo će se pokazati da je 
težiđte napada ponovno Borovo Naselje. Blago Zadro zapovijeda da se otvore sve kapije duž 
cijele Trpinjske ceste, kako bi se zasulo vatrom neprijateljsko pješaštvo, a ranije je pojačao 
položaje u Banijskoj i Unskoj ulici. Ista slika, tenkovi u cik-cak rasporedu, a iza njih po 
kanalima uz cestu šulja neprijateljsko pješaštvo. Branitelji puštaju tenkove do Zapovjedništva 
opet na ciljnik ,,krnji“ pa čim je uništen prvi tenk u koloni, oni se zaustavljaju; opet su lak cilj 
i to se, uz pokušaje da izvuku oštećene tenkove, ponavlja cijeli dan. Pješaštvo gine kao 
snoplje, a branitelji će poslije naći kod mnogih poginulih zakočene puške iz kojih zbog straha 
nije ispaljen niti jedan metak. Neprijatelj se, nakon većih gubitaka, vraća u vojarnu. Tako su 
prošla tri dana nove ofenzive, a da neprijatelj nije uspio ispuniti plan osim što je zauzeo 
nekoliko ulica i učinio velike zločine nad civilima. !9? 

Ovaj sedmodnevni plan zauzimanja Vukovara završit će neslavno 19. rujna uvečer kada je 
završen veliki napad na Trpinjsku cestu započet toga jutra. Iako su ti napadi potpomognuti 
ratnim zrakoplovstvom, ni to nije pomoglo; opet gore leže tenkovi 1 leži veliki broj 
neprijateljskih vojnika. 1% 

U uništavanju tenkova istakli su se ,žuti mravi“ 1 ,,pustinjski štakori“, borci Hrvatske vojske 
iz Borova Naselja. Djelovali su u grupama 10 do 15 boraca. Bili su to mladi ljudi, od 18-25 
godina. Među njima je bilo pitanje časti i prestiža uništiti tenk ili oklopni transporter. 
Naoružani su bili automatima tipa ,,kalašnjikov“, pištoljima 1 u svakoj grupi su imali po jedan 
snajper te dva ručna bacača. 1%“ 

U borbama koje su trajale do 20. rujna , nastalo je čuveno groblje tenkova JNA na Trpinjskoj 
cesti, no neprijatelj je, uz velike gubitke, uspio uvezati svoju vojarnu u gradu s naseljem 
Petrova gora 1 ovladati silosom Đergaj. U ,,čišćenju“ ovladanog prostora 15. i 16. rujna 
1% Mile Dedaković-Jastreb, Bitka za Vukovar, Neobična naklada, Vinkovci, 2000., str. 103.-105. 

102 Davor Runtić, Domovinski rat, Svezak 2, Biblioteka Domovinski rat, Vinkovci-Šibenik, 2005., str. 110. 


103 [sto, str. 111. 
104 Juraj Njavro, Glava dolje ruke na leđa, Quo Vadis, Zagreb, 1992., str. 87. 


ubijeno je 89 branitelja i civila. Odmah potom srpske snage su ustrojile koncentracijski logor 
za Hrvate i nesrbe na Veleprometu (Sajmište), koji je bio u funkciji sve do ožujka 1992. 


godine.!0 


195 Ante Nazor, Grad je bio meta, Hrvatski memorijalno-dokumentacijski centar Domovinskog rata, Zagreb, 
2008., str. 51. 


10. POTPUNA BLOKADA VUKOVARA 


Kako plan za sedmodnevno zauzimanje Vukovara nije donio rezultate, neprijatelj novim 
planom ,,Operacija Vukovar“ ide na konačno zauzimanje Vukovara bez obzira na moguće 
trajanje. Da bi neprijatelj ovaj cilj realizirao, smatra nužnim stegnuti omču oko Vukovara da 
bi ga potpuno ugušio; zato želi zauzeti sva sela oko Vukovara koja su pod nadzorom 
branitelja. 1% 

Za zauzimanje Vukovara Komanda 1. vojne oblasti ustrojila je dvije operativne grupe koje su 
prema pravcima napada dobile imena ,,Sjever“ 1 ,,Jug.* Osnova za Operativnu grupu ,,Sjever“ 
bio je Novosadski korpus, a njegov je zapovjednik bio ujedno i zapovjednik operativne grupe. 
Iako brojnija, skupina je dobila manji dio zadaće, zauzimanje Borova Naselja jer je znatan dio 
snaga morala odvojiti za vezivanje hrvatskih snaga s pravca Osijeka. 197 

Vukovar bez Borova Naselja određen je za cilj Operativne grupe ,Jug.“* Osnova za nju bila je 
Gardijska motorizirana brigada Saveznog sekretarijata za narodnu obranu. Do 7. listopada 
zapovjednik grupe bio je pukovnik Bajo Bojat, a potom pukovnik Mile Mrkšić, zapovjednik 
Gardijske motorizirane brigade. !" 

Nakon zauzimanja Starih i Novih Jankovaca, selo Petrovci postaje smetnja neprijatelju u 
njegovoj odluci da presiječe jedinu komunikaciju za potporu Vukovaru i to Nuštar — Marinci 
— Bogdanovci. Selo će se tijekom rujna često napadati minobacačima iz susjednih 
Negoslavaca, no malobrojna skupina branitelja pod zapovjedništvom Steve Hornunga, kada 
neprijatelj krene u zauzimanje 1. listopada, neće izdržati. Neprijatelj je bez zasoja nastavio 
poljskim putem uz Bogdanovački Savak, došavši na istočni i jugoistočni ulaz u Marince. 
Branitelji će se najprije povući prema Nuštru, a onda će se 1. listopada u 16 sati pod 
zapovjedništvom Marka Kukrike vratiti, no nakon trosatne borbe će se ponovno povući. Tako 
je Vukovar 1. listopada stavljen u potpuno okruženje. 1% 

Padom Marinaca Bogdanovci će imati veoma važnu ulogu u obrani Vukovara i vezat će na 
sebe jake snage napadača. Domaći branitelji Bogdanovaca dobit će pomoć 25. rujna i to 
pripadnike 1. satnije ,,Daltoni“ iz 2. bojne 3. brigade ZNG, a tom skupinom zapovijeda 
Tomislav Pucelj. Tri dana nakon ove skupine u selo stiže četrnaest pripadnika HOS-a kojima 
zapovijeda Zdravko Špalj Papundek, a njima će se u noći s 1./2. listopada pridružiti još osam 
pripadnika HOS-a. Tom skupinom zapovijeda Damir Radnić, a poslat će ih u Bogdanovce 
106 Davor Runtić, Domovinski rat, Svezak 2, Biblioteka Domovinski rat, Vinkovci-Šibenik, 2005., str. 112. 

197 Davor Marijan, Bitka za Vukovar, Hrvatski institut za povijest, Zagreb-Slavonski Brod, 2004., str. 148. 


10 [sto, str. 149. 
10% Davor Runtić, Domovinski rat, Svezak 2, Biblioteka Domovinski rat, Vinkovci-Šibenik, 2005., str. 123.-124. 


Mile Dedaković Jastreb. Prema Dedakovićevoj zapovijedi od 2. listopada, obranom 
Bogdanovaca će zapovijedati, umjesto Ivana Matkovića Laste — Vinko Žanić. !!% 

Prvi veliki napad odigrao se 2. listopada. Započeo je oko 11-12 sati, kad je neprijatelj snažnim 
udarom imao namjeru iznenaditi Bogdanovčane kao što je to učinio s Marincima dan prije. 
Cijele noći 2. listopada kiša je pljuštala i sve se pretvaralo u veliku kaljužu. Po tom pljusku i 
blatu tenkovi su ušli u selo i počeli pucati na sve strane. Nakon što je uništen prvi tenk, tzv. 
osamdesetčetvorka, branitelji su se oslobodili. Pogođena su još dva transportera na ulazu u 
selo a još jedna ,,osamdesetčetvorka“ je nagazila na minu pa je neprijatelja uhvatila panika. 
Neprijateljsko pješaštvo se razbježalo po kućama. !!! 

Za novi napad iduće jutro neprijatelj je za smjer izabrao pravac od Marinaca i Petrovaca. I 
prema već prokušanoj metodi s Trpinjske ceste 1 Sajmišta, bilo je važno riješiti se pješaštva, a 
s tenkovima u naseljenu mjestu moglo se izaći na kraj ako je bilo protuoklopnih sredstava. 
Neprijatelj je krenuo u napad s bojnom pješaštva i s oklopno-mehaniziranom bojnom. Dobro 
raspoređeni branitelji po dogovoru su, istodobno, pješačkim oružjem otvorili vatru po 
pješacima, a protuoklopne su skupine tukle po oklopnjacima. Dobri su se strijelci brinuli za 
neprijateljske vojnike koji su se neoprezno izlagali na tenkovima. Branitelji naročito ističu 
hrabrost bogdanovačke protuoklopne zvijezde, Žarka Manjkasa — Crvenkapu, kojeg su 
uspoređivali s Markom Babićem i Andrijom Marićem s Trpinjske ceste. Svojim ručnim 
bacačem Manjkas je toga dana uništio četiri tenka T-55, a pridružili su mu se Stipo Kulić — 
Prsan, Jozo Dežić, Zvone Ćurković, Tihomir Iveta — Pidžo i Zdravko Špalj — Papundek, koji 
su uništili još nekoliko tenkova i transportera. Toga je dana uništeno desetak oklopa, nešto 
izravnim pogotkom, a nešto s pomoću postavljenih mina, ali i stotinjak neprijateljskih 
vojnika.!!? 

Sličnosti Bogdanovaca i Vukovara nisu prestajale samo kod borbe. I bogdanovački su civili 
nalikovali na svoje vukovarske supatnike. Bili su žrtve topničkih napada, ali i trikova 
jugovojske i četnika. Kada bi oni nenadano upali u koji dio sela, civili bi ostali u podrumima. 
Tada bi pozivali civile da se predaju ,jugoslavenskoj vojsci koja ih je došla osloboditi.“ Kada 
bi se civili pojavili, poubijali bi ih.!!? 

Novi žestoki napad na grad uslijedio je 4. listopada, kada je pala cesta Vukovar — 
Bogdanovci, čime su branitelji ostali bez posljednje kopnene veze sa slobodnim teritorijima. 
Opsada je sada bila potpuna, preostala je samo uska kukuruzna staza, teško prohodna, koju su 
119 Davor Runtić, Domovinski rat, Svezak 2, Biblioteka Domovinski rat, Vinkovci-Šibenik, 2005., str. 130. 

11 Mile Dedaković-Jastreb, Bitka za Vukovar, Neobična naklada, Vinkovci, 2000., str. 209. 

Srbi držali na nišanu, te je u svega nekoliko dana srpskim snajperistima uspjelo ubiti trideset 
osoba koji su ovom stazom pokušali napustiti grad. Unatoč svakodnevnom dovlačenju svježih 
snaga iz srbije, golemom arsenalu najmodernijeg naoružanja i vojne tehnike, srpske snage u 
Vukovaru nisu uspjele ostvariti značajniji pomak crta bojišnice. !!* 

Nakon Dedakovićeva odlaska u Vinkovce situacija u Vukovaru se poprilično izmijenila. 
Poboljšanje je predstavila topnička potpora iz Vinkovaca na koju je vukovarska obrana sada 
mogla računati, a očekivalo se i da će Dedaković uspjeti izorganizirati djelatnu pomoć koja bi 
mogla odblokirati grad. Može se reći da borbe koje su se u Vukovaru vodile od sredine 
listopada pa do trenutka kad je obrana popustila, spadaju u najteže i najkrvavije bitke 
Domovinskog rata. Upravo je to razdoblje kad su se omjeri snaga 1 naoružanja bespovratno 
okrenuli na štetu branitelja, kad su branitelji bili prinuđeni odbijati napade u praktično svim 
dijelovima grada i kad se svaki dio grada morao boriti na svoj način, onoliko jako i onoliko 


dugo koliko je mogao.!! 
10.1. POGIBIJA BLAGE ZADRE 


Šesnaestoga listopada ujutro započeo je opći napad na grad. Svi položaji, od Mitnice, 
Sajmišta, prelo Lušca i Budžaka pa sve do Trpinjske ceste i Doma tehnike u Borovu Naselju, 
tog su jutra zasuli tonama čelika i baruta. Ubrzo se pokazalo da je taj opći napad zapravo 
paravan kojim se sakrivalo težište napada. Pokazat će se uskoro da je to Lužac.!!* 

Dok su se branitelji hrvali s pješaštvom, na Bobotskom kanalu će preko postavljenog pontona 
u Vinogradsku ulicu ući tenkovi. Taj proboj tenkova će izazvati uzbunu u Zapovjedništvu 
Blage Zadre, koji, pozivajući lovce na tenkove, i sam kreće na to mjesto. Kada Zadro s 
pratnjom stiže do željezničke pruge, koja dijeli Kupsku 1 Vinogradsku ulicu, nakratko se 
zaustavlja da procijeni situaciju. S druge strane uočava trojicu vojnika pa će ga njegov 
suborac Josip Šego upozoriti da je riječ o neprijateljskim vojnicima; no kad je Zadro 
zazviždao uobičajeni signal, jedan mu je od trojice zviždukom odgovorio. U tom trenutku 
Zadro ustaje da pretrči prugu, no pokošen je neprijateljskim rafalom. Odmah će Zvonko 


Mlinarić Špenac pucajući poletjeti prema Zadri, no i on će biti pokošen i pasti nekoliko 


114 Dušan Viro, Slobodan Milošević-anatomija zločina, Profil, Zagreb, 2007., str. 175. 
115 Davor Runtić, Vukovar i istočno bojište, Svezak 2, Biblioteka Domovinski rat, Vinkovci-Raslina, 2009., str. 450. 
16 [sto, str. 459. 


metara od njega. Ginu tako dva junaka Domovinskog rata, a kako će uskoro neprijatelj 
doznati za pogibiju Blage Zadre, na njihovim vezama čut će se slavlje. !!“ 

Tijelo Blage Zadre njegovi su suborci 16. listopada uvečer odvezli u zapovjedništvo na 
Trpinjskoj cesti, položili ga na improvizirani odar i zapalili svijeće. Njegov zamjenik Ivo 
Kovačić tek je na večernjem sastanku obavijestio Mladoga Jastreba Borkovića da je Zadro 
poginuo. Te su noći na smjenu dolazili borci iz svih dijelova grada da mu odaju svoje 


štovanje, a svi su se složili da je toga dana otišao ,,prvi među najboljima.“!!š 


117 Davor Runtić, Domovinski rat, Svezak 2, Biblioteka Domovinski rat, Vinkovci-Šibenik, 2005., str. 148.-149. 
118 Davor Runtić, Vukovar i istočno bojište, Svezak 2, Biblioteka Domovinski rat, Vinkovci-Raslina, 2009., str. 465. 


11. SAJMIŠTE — BITKA PRSA O PRSA 


Sredinom listopada i sljedećih dana situacija na Sajmištu je jednako kritična, a neprijatelj u 
ritmu od deset dana izvodi velike navale, čiji je cilj izbiti na Dunav u središtu Vukovara i tako 
razdvojiti obranu Vukovara na dva dijela. Ono što je stalnost obrane Sajmišta, to je da 
branitelji vode teške borbe svaki dan za svaku ulicu i za svaku kuću. Na Sajmištu, gdje je 
zasigurno bilo najteže u obrani Vukovara, najčešći oblik boja su ulični sudari s neprijateljskim 
pješaštvom. Ti bojevi su svakodnevni, a kada oni ne bi donijeli rezultata, na ulice izlaze 
tenkovi. Kada bi neprijatelj ostvario neki pomak, branitelji odmah kreću u akciju 
istjerivanja. !!? 

Tijekom listopada situacija na Sajmištu bila je šarolika. Dok na nekim dijelovima bojišnice 
nije došlo do bitnih pomaka linija obrane, na drugima se situacija tijekom listopada mijenjala, 
u prosjeku, svakih desetak dana. Istim su ritmom, naime, u valovima stizali žestoki napadi 
neprijateljskih snaga. Dakako, do ovoga pomicanja linija obrane nije dolazilo zbog 
pomanjkanja hrabrosti i upornosti branitelja na tamošnjim punktovima, dapače. Problem je 
bio u tome što ih je bilo sve manje, jer su svakodnevno ginuli ili bivali ranjeni, ratovali su već 
dva mjeseca bez prestanka i bez zamjena, ponestajalo im je i osnovnih sredstava za borbu, 
prvenstveno protuoklopnu, a neprijatelj je stalno dovlačio nove, potpuno svježe i izvrsno 
naoružane snage. 12 

Daleko od toga da je Sajmište bilo pošteđeno napada oklopno-mehaniziranih snaga. Ipak, 
osnovu su činile ulične borbe s pješaštvom. Znajući koliko izgleda imaju tenkovi i transporteri 
u gustom stambenom naselju, neprijatelj je u borbu masovno ubacivao pješaštvo koje se 
zavlačivalo u kuće, utvrđivalo i malo po malo, grickalo prostor Sajmišta. !*! 

Ono što će uslijediti 1. i 2. listopada uvjerit će branitelje Sajmišta u razloge zbog čega je 
obrana Vukovara postala legendom. Tog dana u 7 sati ujutro bilo je očito da je riječ o 
topničkoj pripremi, a ne o redovnom granatiranju. Neprijateljski su topovi otvarali vatru na 
Sajmište iz smjera Negoslavaca,Vučedola, Bršadina, ali i iz Bačke, odnosno Vojvodine. 
Uskoro su iz vukovarske vojarne i naselja Švapsko brdo te Negoslavaca krenuli tenkovi i 
pješaštvo. Iako je neprijatelj trpio gubitke zbog kojih bi bilo normalno da odustane, on to ne 


čini, već uvodi u borbu i Crvene beretke, odnosno specijalce iz Niša. Približavanjem večeri, 


11% Davor Runtić, Domovinski rat, Svezak 2, Biblioteka Domovinski rat, Vinkovci-Šibenik, 2005., str. 150. 
129 Davor Runtić, Vukovar i istočno bojište, Svezak 2, Biblioteka Domovinski rat, Vinkovci-Raslina, 2009., str. 470. 
121 [sto, str. 474. 


neprijatelj će moći učiniti samo jedno, a to je da se povuče kao što će to učiniti i sljedećeg, 
kao i mnogih sljedećih dana.!?? 

Izmjene položaja na ovom dijelu ratišta odnosile su se poglavito na interventno 
raspoređivanje po pojedinim ulicama ili ojačavanje pojedinih položaja u ovisnosti o tome 
dokle se neprijateljsko pješaštvo uspjelo uvući u kuće. U razdobljima između minobacačkih 
napada valjalo se stalno boriti protiv pješaštva. Bili su to uglavnom rezervisti, ili u civilu ili u 
debelim čohanim SMB uniformama i regularne jedinice tzv. JNA, poput specijalaca iz Niša. 
Još jedna od specifičnosti borbi na Sajmištu bili su bojni otrovi. Neprijatelj se tamo počeo 
koristiti suzavcem pa se valjalo pripremiti i za to.!2 

Nakon što je uspješno odbijen veliki napad jugovojske 2. listopada, osam dana kasnije 
uslijedio je napad, koji se smatra najznačajnijim za Gornji grad. Silina neprijateljskog napada 
naišla je na žestok otpor branitelja. Zaustavljanjem napada situacija se poboljšala, ali je bila 
daleko od dobre. Zatražena je pomoć od Blage Zadre i ona je stigla. Bitka je trajala cijeli dan, 
a gubici branitelja su bili veliki. Poginulo je mnogo hrabrih pripadnika HOS-a, dosta 
Varaždinaca, ali i domaćih branitelja. Ipak, ovi su strateški položaji bili sačuvani. Tijekom 
studenoga doći će do velikih personalnih izmjena u zapovijedanju. Tamošnji su zapovjednici 
sudjelovali u borbama u prvim redovima i ginuli baš kao i svi ostali borci. U napadu 2. 
listopada poginuo je Petar Kačić-Bojler. Jednu je legendu Sajmišta zamijenila druga: Velimir 
Đerek-Sokol iz Imotskog. Poginuo je nakon deset dana i zapovjedništvo je nakratko preuzeo 
Tihomir Gredelj, koji je poginuo istoga dana kada je stupio na dužnost. Njega je zamijenio 
novi Sokol - Ivan Poljak iz Sinja. Na koncu, zapovijedanje Sajmištem preuzima Josip 


Tomašić-Osa s Nikicom Burićem-Samoborcem kao zamjenikom. !7* 


122 Mile Dedaković-Jastreb, Bitka za Vukovar, Neobična naklada, Vinkovci, 2000., str. 274. 
123 [sto, str. 275.-276. 
124 Mile Dedaković-Jastreb, Bitka za Vukovar, Neobična naklada, Vinkovci, 2000., str. 277.-279. 


12. OKUPACIJA LUŠCA I BOGDANOVACA 


Zbog velikih gubitaka pretrpljenih u napadu sredinom rujna, neprijatelj se još dugo bojao 
Lušca. U radijskim izvješćima s bojišta, neuspjeh u napadu opravdali su činjenicom ,,da 
Lužac brani 2.000 najgorih ustaša.“ Stoga je, kad je 2. studenoga krenuo u svoj drugi veliki 
napad na Lužac, neprijatelj želio biti potpuno siguran da će uspjeti. Masa tenkova, oklopnjaka 
i kamiona koji su tada krenuli prema Lušcu upućivala je na to da se radi o do tada najjačem 
udaru. Dok se skupina branitelja, njih 24, pokušavala izvući iz okruženja, neprijatelj je, oko 
15 ili 15,30 sati, uspio provaliti u Lužac i uvući se duboko u naselje. Policajci s tamošnjih 
punktova morali su se povući u centar Lušca. Nešto ranije, oko 13 sati oklopnjaci su ušli i na 
teren pješčare i iz tog smjera ulazili u naselje preko ceste. Nakon pada Lušca opasnost od 
pada Vukovara postala je potpuno vjerojatnom. Samo jedna cesta dijelila je neprijatelja od 
njihova cilja, silosa na Dunavu, čijim bi zauzimanjem razdvojili Vukovar od Borova 
Naselja.!2> 

Nadgledajući iz šume Đergaj napad 51. mehanizirane brigade JNA na Lužac, 3. studenoga 
poginuo je general major JNA Mladen Bratić, zapovjednik Operativne grupe Sjever, odnosno 
zapovjednik Novosadskoga korpusa JNA. Borbe za Lužac nastavljene su, a 9. studenoga 
Zapovjedništvo operativne grupe Vinkovci, Vukovar i Županja izvijestilo je da su u naseljima 
Lužac i Budžak obrambene snage bile primorane povući se na pričuvne položaje. Za obranu 
Vukovara nastupili su kritični trenuci. !2* 

Stožer Prve motorizirane gardijske brigade JNA objavio je 3. studenog da je otpočela završna 
operacija oslobođenja Vukovara. Sutradan je na grad ispaljeno oko 7.000 topničkih projektila, 
a ratno zrakoplovstvo izvelo je šezdeset pet borbenih napada na položaje branitelja. Crte 
obrane počele su popuštati, agresor se primakao na nekoliko stotina metara od središta grada. 
Započele su dvotjedne borbe prsa o prsa.!*7 

Početak studenoga u samom Vukovaru donijet će prve velike probleme obrani toga grada i to 
prije svega zbog gubitka Lušca, no pravi problem će započeti 10. studenoga padom 
Bogdanovaca. Veliki problemi u obrani Bogdanovaca, uostalom kao i u obrani Vukovara 1 
Borova Naselja, nastaju zbog toga što pokušaji deblokade nisu donosili nikakvog rezultata, pa 


braniteljima ne stiže pojačanje. Na blagdan Svih Svetih kako su Bogdanovci već punih mjesec 


125 Davor Runtić, Vukovar i istočno bojište, Svezak 2, Biblioteka Domovinski rat, Vinkovci-Raslina, 2009., str. 
513.-515. 

126 Ante Nazor, Grad je bio meta, Hrvatski memorijalno-dokumentacijski centar Domovinskog rata, Zagreb, 
2008., str. 57.-60. 

127 Dušan Viro, Slobodan Milošević-anatomija zločina, Profil, Zagreb, 2007., str. 176. 


dana u potpunom okruženju i kako se broj napadača svakodnevno povećavao, neprijatelj je 
učinio još jedan pokušaj da ovlada ovim mjestom. 12 

Napad na blagdan Svih Svetih završio je bijegom neprijatelja, no to nikako nije značilo da on 
odustaje. Trebalo mu je dva-tri dana da na isti način krene na nekom drugom mjestu. Vinko 
Žanić je, međutim, dobro prosudio da su do tada iskušali sve smjerove bez rezultata i da če 
izvesti opći napad sa svih strana. Nekoliko dana uoči pada Bogdanovaca u napad će krenuti i 
arkanovci. Iz kamiona su krenuli ravno u prve kuće i tada je započeo jedan od najtežih 
prekršaja. Borba se vodila iz blizine, na dvadesetak metara udaljenosti. Arkanovci su trpjeli 
sve više gubitaka. Počela ih je hvatati panika i bezglavo su istrčavali na cestu. Tako su se 
raspršili glasoviti arkanovci. Na kraju okršaja arkanovci su pozvali pomoć i pristiglo im je 
nekoliko transportera koji su ih zaklonili dimnom zavjesom i omogućili im bijeg. !?? 

Opći napad, o kojemu je Vinko Žanić razmišljao, napokon je stigao 10. studenoga. Ljudi su 
svako malo stizali s vijestima o dolasku neprijatelja iz raznih pravaca. Od Vinkovaca se 
tražila potpora topništva, no odgovor koji su dobili od Dedakovića bio je : ,,Čuj, Lasta, nemoj 
se ljutiti, ali nemam sijena.“ U tim uvjetima branitelji su se upustili u borbu koja je polako 
prelazila u povlačenje i napuštanje sela. Neprijatelj je napredovao ulicama rušeći tenkovskom 
paljbom kuću po kuću, dok je pješaštvo išlo od kuće do kuće ubacujući bombe u podrume. 
Branitelji su pogodili jedan transporter i otvorili vatru na ljudstvo koje je izašlo iz njega. 
Neprijatelj se malo pokolebao i počeo povlačiti, i u prvi mah se činilo da će sve završiti kao 
mnogo puta do tada. No, ovoga puta nije bilo povlačenja. 1" 

Oklopi i pješaštvo krenuli su i od Negoslavaca i od Petrovaca i od bogdanovačkog groblja. 
Sve se crnilo od oklopa na kojima su vijorile jugo — zastavice. Od Negoslavaca su nailazile 
kolone pješaštva, uglavnom s četničkim oznakama, vičući ne bi li obeshrabrili branitelje. Sve 
to dakako ne bi pomoglo da su branitelji imali čime pružiti značajniji otpor. Oni sami tvrde da 
su ostali s po 15-20 metaka. U takvim je uvjetima bilo mnogo poginulih i ranjenih. Povlačenje 
je bilo jedina razumna odluka. Poseban osvrt na taj posljednji dan zaslužuje tzv. ,,Hosova 
štafeta smrti.“ Naprijed su išli Hosovci Ante Šarić, Zoran Antunović, Žarko Manjkas i Ramo 
Hrbatović, a iza njih su išli civili. Dečki su redom ginuli, a ostali nastavljaju dalje i tako su 


uspjeli izvući veću skupinu civila. Hosovci su brzo očistili minsko polje i ranjene odvezli u 


128 Davor Runtić, Domovinski rat, Svezak 2, Biblioteka Domovinski rat, Vinkovci-Šibenik, 2005., str. 162. 
122 Mile Dedaković-Jastreb, Bitka za Vukovar, Neobična naklada, Vinkovci, 2000., str. 213.-214. 
130 [sto, str. 214.-217. 


vinkovačku bolnicu udaljenu tek možda kilometar. Prema onome što je poznato, iz 


Bogdanovaca se uspjelo probiti oko pet skupina branitelja i civila, ukupno stotinjak ljudi. 1?! 


131 Mile Dedaković-Jastreb, Bitka za Vukovar, Neobična naklada, Vinkovci, 2000., str. 218.-219. 


13. OKUPACIJA VUKOVARA 


Istoga dana srpske snage izvele su napad iz smjera Lušca na Priljevsku cestu s ciljem 
zauzimanja nadvožnjaka prema središtu Vukovara i spajanja sa svojim postrojbama koje su 
djelovale na Trpinjskoj cesti, a u Vukovaru su zauzele područje Milova brda, jednu od 
ključnih otpornih točaka obrane Vukovara. Obrana Vukovara presječena je na dva mjesta, a 
branitelji su sabijeni u tri odvojena džepa. Načelnik Glavnog stožera HV-a Antun Tus izjavio 
je 12. studenoga da je jugovojska tijekom vikenda uspjela ući u dva dijela Vukovara, ali da se 
nije probila do središta grada. Nastavljajući sa silovitim napadima, JNA je do 13. studenoga 
zauzela VUPIK-ov silos u Priljevu i time konačno presjekla put između Borova Naselja i 
Vukovara. Istoga dana hrvatske postrojbe su iz pravca Nuštra opet pokušale osloboditi selo 
Marince i deblokirati Vukovar, ali je njihov napad JNA odbila. To je bio posljednji pokušaj 
Hrvatske vojske da probije put do Vukovara 1 spasi grad od okupacije, koja se, s obzirom na 
ogroman nesrazmjer u odnosu snaga i naoružanja između branitelja i agresora, činila 
neminovnom. 132 

Ukoliko bi se željelo vremenski odrediti razdoblje kada je obrana Vukovara konačno morala 
priznati da više nema mogućnosti da se grad održi, moglo bi se reći da su branitelji, na ovaj ili 
onaj način, toga postali svjesni u nedjelju, 17. studenoga 1991. Neki su se toga dana još borili, 
neki su čekali rezultate pregovora s JNA, nek1 su se pripremali za izlazak iz grada, neki su iz 
grada već izlazili, neki se pridružili svojim obiteljima u skloništima, čekajući što će im 
donijeti sljedeći dani. Oni koji su 86 dana pružali otpor u opkoljenom gradu nalazili su se pred 
onim čemu se nisu nadali. Malo je bilo onih kojima je bilo potpuno jasno da je kraj 1 koji su 
bili u stanju to racionalno prihvatiti. 153 

Neprijatelj je poduzimao sve da konačno ovlada Vukovarom smatrajući to najvažnijim 
zadatkom i stavljajući sve druge planove na stranu. Kad je obrana Vukovara odvojena od 
Borova Naselja, a obrana Mitnice od dijela Vukovar Stari, odnosno središta grada, Mitnica je 
donijela odluku da se preda. Zapovjednik obrane Mitnice Pilip Karaula sa svojim 
pomoćnicima dogovorio je uvjet predaje. Iako je sve dogovoreno pred promatračima 
Europske zajednice i Međunarodnog Crvenog križa, svi branitelji, ali 1 dio civila, završit će u 
logorima a ostali civili će nakon ponižavanja preko Bijeljine i Brčkog stići u Đakovo. 


Branitelji Sajmišta i Vukovar Stari će se pružajući otpor prebaciti preko mosta na Vuki u 


132 Ante Nazor, Grad je bio meta, Hrvatski memorijalno-dokumentacijski centar Domovinskog rata, Zagreb, 
2008., str. 60. 
133 Davor Runtić, Vukovar i istočno bojište, Svezak 3, Biblioteka Domovinski rat, Vinkovci-Šibenik, 2011., str. 19. 


središte grada, na lijevoj obali Vuke, i doći u Zapovjedništvo, no tamo više neće biti nikoga. 
Borković 17. studenoga donosi odluku da se krene u proboj. Uvečer 17. studenoga okupili su 
se oni koji će krenuti u proboj, a nakon 24 sata stići će u Vinkovce. 134 

Tenkovi agresora polako su klizili ruševinama zakrčenih ulica sablasnog grada, a pijane horde 
do zuba naoružanih vojnika s četničkim obilježjima slavili su pobjedu pjevajući ,,Slobodane, 
šalji nam salate, bit će mesa, klat ćemo Hrvate.“ Vukovar je pao 18. studenog 1991. Dok su 
srpski vojnici 1 paravojska istjerivali iz podruma zgrada oko deset tisuća uplakanih ljudi, od 
kojih su čak dvije tisuće bila djeca, s tamnim podočnjacima, prljavi i neispavani, nakon tri 
mjeseca provedena pod zemljom, dok su se iznad njihovih glava vodile ogorčene borbe, 
zatekli su nestvaran, apokaliptičan prizor. Grad koji su poznavali, nestao je u ruševinama, 
jeziva zgarišta zgrada još su gorjela, a ulice su bile zakrčene ljudskim 1 životinjskim leševima. 
»Osloboditelji“ su pljačkali sve što im je došlo pod ruku, nastala je prava grabež. 13? 

Zadnje dane obrane Borova Naselja, koja je trajala dva dana duže od obrane Vukovara, 
karakterizira postupno povlačenje prema zgradama kombinata Borovo. Povlačenje se odvija 
uz pružanje otpora i borbu za svaku kuću, a onda u kombinatu Borovu za svaki dio tvorice i 
prateće objekte. Skupina branitelja Borova Naselja odlučila se za proboj nekoliko dana prije, a 
svakodnevno će odlaziti po jedna skupina. Oni koji su se odlučili za proboj najčešće su oni 
branitelji koji nisu imali obitelj tili koji su iz drugih krajeva došli braniti Vukovar. Kako je u 
Borovu Naselju bio veliki broj civila, a tu je 1 pomoćna bolnica i sklonište ,,Borovo- 
Comerce“, odluka da se predaju bila je jedina razumna. Kao i na Mitnici, ovdje je predaji 
nazočan Međunarodni Crveni križ koji ih je popisao. Ipak to nije pomoglo mnogima, jer svoj 
krvavi pir neprijatelj započinje odmah tu u Borovu Naselju, a nastavit će u Borovu Selu i 
Dalju. Veliki broj ljudi, najvećim dijelom brabitelji, završavaju u logorima u Vojvodini i 
Srbiji, kao što su Begejci, Stajićevo, Srijemska Mitrovica, Niš, Aleksinac, Bubanj Potok 1 
drugdje.!3$ 

Danas je poznato da je probojem iz Vukovara izašlo više stotina ljudi. Neprijateljske su snage 
uglavnom bile zauzee ulaskom u Vukovar tako da su se mnogi uspjeli probiti kroz šupljine u 
njihovim linijama. Tisuće ljudi, s druge strane, upoznale su pakao srbiajnskih logora. Logore 
su prošli i starci, ranjenici, žene pa čak i maloljetnici. I u logorima se pokazala sva razornost 
djelovanja pete kolone, odnosno domaćih ljudi iz Vukovara i Borova Naselja, kao i uspješnost 


KOS JNA. Na ispitivanjima kojim asu bili podvrgnuti uglavnom svi zarobljenici, dočekivale 


134 Davor Runtić, Domovinski rat, Svezak 2, Biblioteka Domovinski rat, Vinkovci-Šibenik, 2005., str. 169. 
135 Dušan Viro, Slobodan Milošević-anatomija zločina, Profil, Zagreb, 2007., str. 176.-177. 
136 Davor Runtić, Domovinski rat, Svezak 2, Biblioteka Domovinski rat, Vinkovci-Šibenik, 2005., str. 170. 


su ih debele ,,fajle“ s najsitnijim detaljima o njihovu i o sudjelovanju njihovih obitelji u obrani 
grada. Ta su ispitivanja usprkos tome bila praćena svirepim mučenjem, batinanjem i 
ponižavanjem nezamislivih razmjera. Mnogi su ljudi iz zarobljeništva stizali doslovce plavi 


od batinanja, a većinom su danas invalidi. 137 


13.1. SRPSKI ZLOČINI 


Vojska je dobila zapovijed da započne odvajati muškarce od žena i djece, a paravojska se dala 
u lov 1 likvidaciju ,,sumnjivih“ 1 pripadnika ,,zengi.“ Gradskim ulicama patrolirali su mjesni 
Srbi u društvu Šešeljevih četnika upirući prstom u ,,zenge, mupovce ili ustaše“, koji bi potom 
unekom dvorištu bili ustrijeljeni. Srpske zločinačke strasti raspirila je i lažna vijest agencije 
Reuters, koja je iz svog beogradskog ureda, na dan pada Vukovara, objavila vijest ,,da je 
hrvatski ZNG, povlačeći se, iz osvete pobio četrdeset jedno srpsko dijete.“ 15 

Sutradan 19. studenog JNA je zauzela bolnicu u Vukovaru. Suprotno dogovoru o predaji, na 
užas bolničkog osoblja, vojska je ušla u bolnicu prije predstavnika Međunarodnog crvenog 
križa te su započeli s evakuacijom oko 450 civila, bolesnika, ranjenika, te manje skupine 
pripadnika ZNG-a, koji su se tu sklonili. Nakon ispitivanja i odabira majora Šljivančanina, 20. 
studenog ujutro u sedam vojnih autobusa ukrcano je oko tri stotine ljudi i odvezeno na farmu 
Ovčara. Tamo ih je dočekao špalir vojnika, dobrovoljaca i Arkanovih paravojnika koji su ih 
zvjerski premlaćivali, oduzevši im sve vrjedinije stvari i novac. S prvim sumrakom, po nalogu 
majora Šljivančanina izdvojen je Siniša Glavašević, novinar Hrvatskog radia Vukovar i Jean- 
Michel Nicollier, teško ranjeni Francuz, koji se dragovoljno priključio HOS-u. Odvezeni su 
do ribnjaka Grabova gdje su ih ubili vojnici specijalne satnije Prve mehanizirane gardijske 
brigade JNA, pod zapovjedništvom kapetana Miroslava Radića. Nakon njih došao je red na 
ostale. U vremenu od 18 sati do 1 sat poslije ponoći, u grupama po dvadeset dovoženi su 
kamionom s ceradom na stratište gdje su mučki likvidirani. 1?? 

Žrtve iz Vukovara pronađene su u 14 do sada ekshumiranih masovnih grobnica na području 
hrvatskog Podunavlja. Većina tih grobnica nastala je nakon okupacije Vukovara, u vrijeme 
kada je nastala i masovna grobnica na Ovčari. Specifična je grobnica na Novom groblju u 
Vukovaru u koju su bili pokopani posmrtni ostaci 938 osoba (od kojih je 807 identificirano). 


Analizom dokumentacije o posmrtnim ostacima ekshumiranim na Novom groblju u 


137 Mile Dedaković-Jastreb, Bitka za Vukovar, Neobična naklada, Vinkovci, 2000., str. 315. 
1388 Dušan Viro, Slobodan Milošević-anatomija zločina, Profil, Zagreb, 2007., str. 177. 
139 [sto, str.177.-178. 


Vukovaru, utvrđeno je kako ekshumirani posmrtni ostaci pripadaju žrtvama koje je JNA 
ekshumirala iz ,primarnih“ grobnica na Veleprometu, Trpinjskoj cesti, Petrovačkom ataru. 
Gelesovoj Doli, te ih premjestila na Novo groblje u Vukovaru kako bi prikrila ratne 
zločine. 14% 

Navedeni podaci neusmnjivo potvrđuju da zločin počinje na Ovčari, koji po svojoj 
zastrašujućoj prirodi i okrutnosti zauzima posebno mjesto ne samo među ratnim zločinima 
počinjenima tijekom Domovinskog rata nego i među zločinima počinjenim u ,,suvremenom“ 
svijetu općenito, nije bio pojedinačan incident nego dio sustavnog i masovnog napada na 
hrvatsko i drugo nesrpsko stanovništvo Vukovara, Podunavlja i Republike Hrvatske u cjelini. 
Prema onome što se moglo čuti na beogradskom suđenju egzekutorima, zločin je počinilo 18 
naoko običnih ljudi. Šestero njih bili su Vukovarci. S onima koje su ubijali na najokrutniji 
način, bili us susjedi, poznanici, nekima čak prijatelji. Masakr na Ovčari čini još strašnijim 
činejnica da su tamo ubijene dvije žene 1 da su ubijale također dvije žene. Jedna od ubijenih 


bila je osam mjeseci trudna. !*! 


14 Dražen Živić, Ivana Žebec, Demogarfski kontekst i sociokulturne posljedice hrvatskog Domovinskog rata, 
Institut društvenih znanosti Ivo Pilar, Zagreb-Vukovar, 2009., str. 40. 

141 Dražen Živić, Ivana Žebec, Demogarfski kontekst i sociokulturne posljedice hrvatskog Domovinskog rata, 
Institut društvenih znanosti Ivo Pilar, Zagreb-Vukovar, 2009., str. 40.-53. 


14. VUKOVARSKA BOLNICA 


Medicinski centar Vukovar imao je do agresije na Hrvatsku oko 1.400 zaposlenih i bio je 
tipičan primjer socijalističke samoupravne zdravstvene ustanove. Dr. Vesna Bosanac odlukom 
ministra zdravstva dr. Andrije Hebranga 25. srpnja 1991. godine postavljena je za v.d. 
ravnatelja, a u tom svojstvu će dočekati uhićenje od strane neprijateljske vojske. Uhićena je 
od strane tzv. JNA, odnosno njezinog majora Veselina Šljivančanina 19. studenog u 
večernjim satima. Odmah nakon što je postavljena za v.d. ravnateljicu dr. Vesna Bosanac je 
poduzela sve što su nalagala pravila Civilne zaštite za djelovanje u izvanrednim prilikama, pa 
je zapovijedila uređenje podrumskih prostorija i protuatomskog skloništa i stavljanje u 
funkciju toga dijela bolnice, da se u slučaju rata tu mogu skloniti 1 liječiti ranjenici i bolesnici. 
Na krovištu i dvorišnom dijelu zgrade Medicinskog centra, odnosno ratne bolnice, postavljene 
su oznake Međunarodnog komiteta Crvenog križa, pa je svatko iz zraka i sa zemlje mogao 
ustvrditi da se radi o medicinskoj ustanovi. Ignorirajući tu činjenicu, zrakoplovi jugovojske su 
već 24. kolovoza 1991. godine bombardirali bolnicu i znatno uništili krovište i jednu kiruršku 
salu na drugom katu. !+? 

Spašavanje ljudskih života postalo je kontinuiranim, 24-satnim poslom. Posla je, na žalost, 
bilo dovoljno za svakoga, a mnogi su se liječnici našli u potpuno novim ulogama. Iz dana u 
dan bolnica je bila sustavno razarana svim vrsama projektila. I prije 25. kolovoza u 
vukovarsku su bolnicu svakodnevno doveženi ranjenici. Među njima bilo je i vojnika tzv. 
JNA za koje se bolnica pobrinula kao i za bilo koje druge ljude. Time je jasno dala na znanje 
da će držati do Hipokratove zakletve i jednako tretirati svakog ranjenika koji u nju stigne. 
Prema podacima vukovarskih liječnika, dob ranjenika kretala se od 6,5 mjeseci pa do 88 
godina, a gotovo 70% bili su ljudi u dobi između 20 1 40 godina. Dvije trećine ranjenih bili su 
civili. Više od 80% rana nastalo je eksplozijama, manje od 10% uzrokovali su metci, a 
približno 5% bile su opekline, učestalije u kasnijem razdoblju opsade, kada je JNA počela 
rabiti napalm-bombe. Dnevni se broj ranjenika kretao između 25 i 88. I sam dolazak u 
bolnički krug bio je rizičan jer se bolnica danonoćno bombardirala, a nerijetko je 1 ulaz u nju 
bio na meti snajpera. 1+ 

Tijekom noći s 19. na 20. studenog vojnici neprijateljske vojske čuvali su bolnicu. Toga 20. 


studenog pripadnicima međunarodnog Crvenog križa nije dopušten ulaz u bolnicu, a 


142 Davor Runtić, Vukovar i istočno bojište, Svezak 3, Biblioteka Domovinski rat, Vinkovci-Šibenik, 2011., str. 
309.-310. 
143 Mile Dedaković-Jastreb, Bitka za Vukovar, Neobična naklada, Vinkovci, 2000., str. 389.-392. 


bolničkom osoblju je u podužem obraćanju major Šljivančanin objasnio da su sada tu na snazi 
vojni zakoni. Neprijateljska vojska je zaplijenila i odnijela svu medicinsku dokumentaciju o 
ranjenicima 1 bolesnicima 1 istovremeno na sporedni izlaz iz bolnice izvezla oko 400 
muškaraca, i to ranjenike, djelatnike bolnice i članove njihovih obitelji 1 civile. Bio je to 
njihov izbor za strijeljanje, jer većinu ovih ljudi nitko nikada više nije vidio, pa je tako 
najmanje 266 osoba ubijeno na više mjesta, od kojih 200 na Ovčari. Među ubijenima na 


Ovčari je 20 ljudi koji su bili zaposlenici vukovarske bolnice. !** 


144 Davor Runtić, Vukovar i istočno bojište, Svezak 3, Biblioteka Domovinski rat, Vinkovci-Šibenik, 2011., str. 
317. 


15. POSLJEDICE BITKE ZA VUKOVAR 


Grad je u početku napadalo više od 27.000, potom, prema nekim procjenama, i više od 
60.000, pa čak 1 80.000 vojnika. Drži se da su vukovarski branitelji pogodili oko 300 do 400 
oklopnih vozila, prema nekim izvorima čak 500 — od toga oko 200 tenkova, te da su srušili 
više od 20 zrakoplova (neki navode broj 25). S obzirom da se navedene brojke čine 
preuveličane, treba ih uzeti s rezervom sve dok se ne provede znanstvena raščlamba gubitaka, 
utemeljena na izvorima s obje strane.!'? 

Prema podacima Uprave za zatočene i nestale Ministarstva obitelji, branitelja 1 
međugeneracijske solidarnosti RH iz studenoga 2007., tijekom srpske agresije 1991. u 
Vukovaru je poginulo najmanje 1.739 osoba, među kojima je 86 djece, a prognano je oko 
22.000 građana, uglavnom nesrpskog podrijetla, ali i Srba koji nisu željeli ostati pod 
okupacijskom vlašću. U Vukovarsko-srijemskoj županiji pronađene su 52 masovne i više 
stotina pojedinačnih grobnica iz kojih su do 22. studenoga 2007. ekshumirani posmrtni ostaci 
1.982 žrtve srpskih zločina. Pri Upravi za zatočene i nestale u studenom 2007. još se vodio 
postupak traženja za 486 nestalih i nasilno odvedenih osoba na području Vukovarsko- 
srijemske županije; od toga je u općini Vukovar evidentirano 315 nestalih i nasilno odvedenih 
osoba. U srpskim logorima 1 zatvorima u Srbiji 1 Jugoslaviji, pod kontrolom JNA bilo je 
zatočeno te zlostavljano i podvrgnuto strašnim mučenjima najmanje 2.796 osoba zarobljenih 
1991. na području Vukovara, a više od 4.000 osoba iz Hrvatskog Podunavlja nasilno je 
odvedeno na područje Savezne Republike Jugoslavije, odnosno Srbije, odakle su deportirane 
na tada neokupirane dijelove Republike Hrvatske. Najmlađi zatočenik imao je nepunih 15 
godina, a najstariji 81 godinu. !** 

Prema podacima koje su 1996. prikupili vukovarski branitelji, 204. brigada HV-a je u bitci za 
Vukovar omala 879 poginulih te 777 nestalih branitelja. Procjene hrvatske strane o 
neprijateljskim gubicima na vukovarskom bojištu kreću se od oko 5.000 do 6.500, pa čak do 
oko 15.000 poginulih vojnika. Nasuprot tome su podaci iz srpske literature ,,da je u borbama 
za Vukovar iz redova jedinica JNA i dobrovoljaca poginulo nešto manje od 1200 vojnika i 
starešina.“ S obzirom na ogroman nesrazmjer u procjenama i ovi podaci zahtijevaju 


znanstvenu raščlambu, temeljenu na izvorima s obje strane. 1!*7 


145 Ante Nazor, Grad je bio meta, Hrvatski memorijalno-dokumentacijski centar Domovinskog rata, Zagreb, 
2008., str. 68. 

14% [sto, str. 69.-70. 

147 [sto, str. 70. 


Tijekom napada na grad, JNA i srpske paravojne postrojbe razrušile su ili oštetile gotovo sve 
vukovarske građevine, ne poštedjevši pri tome ni bolnicu, ni vjerske, kulturne i povijesne 
spomenike, ni gospodarske i stambene objekte. Upravo primjer namjernog razaranja 
Vukovara, a posebice vukovarske bolnice, svjedoči o bešćutnosti agresora i zapovjedništva 
JNA, koje je iracionalnom, rušičačkom taktikom nastojalo ostvariti cilj velikosrpksih ideologa 
— etnički čistu, veliku srpsku državu, tzv. Veliku Srbiju. Zbog neočekivano jakoga i 
uspješnoga otpora vukovarskih branitelja znatno nadmoćnijem srspkog agresora te zbog 
razaranja kakva u Europi nisu zabilježena od Drugog svjetskog rata, Vukovar je tijekom 
kolovoza, rujna, listopada i studenoga 1991. postao simbolom hrvatskoga otpora srpskoj 
agresiji u Domovinskom ratu, a njegovi stanovnici, posebice branitelji, primjer nevjerojatne 
požrtvovnosti, domišljatosti i hrabrosti. !#? 

Masovno stratište Ovčara je simbol patnje i žrtve koju su stanovnici i branitelji Vukovara 
podnijeli za slobodu i neovisnost Republike Hrvatske. Ovčara je poljoprivredno dobro, 
udaljeno pet kilometara jugositočno od Vukovara. Njegova skladišta JNA i srpske paravojne 
formacije pretvorili su u koncentracijski logor za vukovarske branitelje, civile, ranjenike i 
medicinsko osoblje odvedeno iz vukovarske bolnice. U logoru su razulareni i pijani, 
uniformirani pripadnici JNA i paravojnih, četničkih skupina, ali i srpski gradonačelnik 
Vukovara S. Dokmanović osobno, premlaćivali zaočenike palicama za bejzbol, motkama, 
lancima, kundacima i drugim predmetima. Zlostavljanju su odmah podlegla četiri zatočenika, 
a ostali zatočenici su u skupinama od 10 do 20 osoba odveženi do jaruge, udaljene otprilike 
oko 900 metara od puta Ovčara-Grabovo. Tu su 20. studenoga 1991. ubijeni i bačeni u 
masovnu grobnicu. U rujnu i listopadu 1996. iz grobnice je ekshumirano 200 tijela, a do 


studenog 2008. identificirane su 193 osobe, ubijene u dobi od 16 do 72 godine. !#? 


148 Ante Nazor, Grad je bio meta, Hrvatski memorijalno-dokumentacijski centar Domovinskog rata, Zagreb, 
2008., str. 72. 

16. MIRNA REINTEGRACIJA HRVATSKOG PODUNAVLJA 


Povijesna, pa i politička činjenica jest da djelovanje međunarodne zajednice u Republici 
Hrvatskoj, osobito UN-a kroz misije UNPROFOR-a i UNCRO-a između 1992. i 1995. 
godine, nije ostvarilo zadovoljavajuće rezultate. Nisu, naime, ispunjeni najvažniji ciljevi tih 
misija: nije uspostavljen potpun mir i trajni prekid oružanih borbi, nijedna prognanik nije se 
vratio svojemu domu na tada okupiranom području Republike Hrvatske. UNPROFOR i 
UNCRO de facto su održavali samo status quo, što je zapravo bilo svojevrsno međunarodno 
priznanje rezultata agresije i etničkoga čišćenja. Hrvatska je bila suočena s okupacijom oko 
četvrtine državnoga područja, na kojemu je prije rata živjelo oko pola milijuna ljudi. Tisuće 
poginulih, nasilno odvedenih i nestalih osoba, stotine tisuća prognanih, materijalne štete koje 
se mjere u milijardama američkih dolara, opća nesigurnost koja nije poticala gospodaski 
razvitak na neokupiranom dijelu Hrvatske — samo su grubi pokazatelji negativnih posljedica 
srbijanske oružane agresije na Hrvatsku. Hrvatska je u četiri godine srbijanske agresije 
morala, unatoč protivljenjima iz međunarodne zajednice i nekih unutarhrvatskih političkih 1 
društvenih čimbenika, a potaknuta neučinkovitošću međunarodnih mirovnih snaga, postupno 
vojno oslobađati svoj teritorij. 12% 

Vojno-redarstvenim akcijama ,,Bljesak“ 1 ,,Oluja“ oslobođeno je više od 15 tisuća četvornih 
kilometara zapadne Slavonije, Banovine, Korduna , Like i sjeverno-dalmatinskog zaleđa, 
čime je projekt Velike Srbije u Hrvatskoj slomljen. Pod srpskom okupacijom ostalo je samo 
hrvatsko Podunavlje. Pomalo samozatajno tadašnje hrvatsko političko vodstvo zahtijeva da se 
u mirovne razgovore uključi i preostali okupirani dio Hrvatske — Hrvatsko Podunavlje. Za 
Hrvatsku prihvaćanje mirovnog plana i procesa mirne reintegracije nije bila laka odluka, jer je 
hrvatska javnost, nakon ,,Bljeska“ i ,,Oluje“ ipak očekivala i odobravala nešto drugačiji 
scenarij oslobađanja Hrvatskog Podunavlja i Vukovara kao simbola otpora srbijanskoj 
agresiji. No, činjenica da su upravljanje procesom mirne reintegracije na stanovit način 
preuzeli Amerikanci, bilo je svojevrsno jamstvo i hrvatskoj političkoj i najširoj javnosti da će 
se potpisani sporazumi i donesene rezolucije (Zagrebačko-erdutski sporazum potpisan 12. 
studenog 1995. i Rezolucija 1037 Vijeća sigurnosti UN-a kojom je u siječnju 1996. godine 
uspostavljen mandat UNTAES-a) ipak realizirati te da će konačno ostvarenje hrvatske 


teritorijalne cjelovitosti proći bez novih vojnih akcija i bez novih žrtava. 1! 


150 Dražen Živić, Sandra Cvikić, Mirna reintegracija hrvatskog Podunavlja: znanstveni, empirijski i iskustveni 
uvidi, Institut društvenih znanosti Ivo Pilar, Zagreb-Vukovar, 2010., str. 5.-6. 
151 [sto, str. 6.-7. 


Partnerski odnos Hrvatske i UN-a omogućio je da se reintegracija provede odlučno, relativno 
brzo i u konačnici uspješno. Osnovne pretpostavke za uspješnu provedbu procesa mirne 
rentegracije uključivale su, među ostalim, sljedeća područja djelovanja: demilitarizaciju 
područja, uspostavu prijelaznih policijskih snaga, početak razminiranja, postupno stvaranje 
ozračja o neizbježnosti i nezaustavljivosti mirne reintegracije među lokalnim Srbima, 
reintegraciju društvenih i gospodarskih struktura, osobito školstva, zdravstva, prometne, 
komunikacijske i komunalne infrastrukture, pilot-projekt povratka u naselja tzv. Srijemskog 
trokuta. Osobito važni za uspjeh cijele misije i osiguranje uvjeta za povratak hrvatskih 
prognanika bili su lokalni izbori održani 13. travnja 1997. godine. Njima je do kraja 
uspostavljen politički sustav jednak onome na drugim dijelovima hrvatskoga teritorija. 

Službeno, proces mirne reintegracije završio je 15. siječnja 1998. g *“odine. 


152 Dražen Živić, Sandra Cvikić, Mirna reintegracija hrvatskog Podunavlja: znanstveni, empirijski i iskustveni 
uvidi, Institut društvenih znanosti Ivo Pilar, Zagreb-Vukovar, 2010., str. 7. 


17. ZAKLJUČAK 


Prema dostupnoj literaturi može se zaključiti da je Vukovar imao presudnu ulogu za tijek i 
konačan ishod Domovinskog rata. Vukovar je već tijekom trajanja obrane grada prepoznat 
kao simbol hrvatskog Domovinskog rata, odnosno simbol obrane hrvatskoga naroda od srpske 
oružane agresije. Vukovar je postao fenomen i u međunarodnim okvirima. Grad je branilo 
oko 1.800 slabo naoružanih branitelja koji nisu imali nikakvog teškog oružja ni oklopnih 
vozila. S druge strane, srpski je agresor raspolagao s daleko većim i jačim naoružanjem; s 
nekoliko stotina tenkova i oklopnih transportera, velikim brojem svih vrsta topničkog oružja, 
borbenim zrakoplovima te s nekoliko desetaka tisuća odlično naoružanih vojnika. U 
suvremenoj vojnoj teoriji prevladava mišljenje da, kada se osvaja neki teritorij, omjer snaga 
potreban za uspješno ovladavanje tim teritorijom ne smije biti manji od 3:1 u korist napadača. 
U bici za Vukovar omjer je bio 28:1 u prvim danima bitke, da bi se s vremenom taj omjer 
povećavao. Imajući tu činjenicu na umu, otpor vukovarskih branitelja se čini gotovo 
nevjerojatnim. 

Generalštab JNA je planirao osvojiti Vukovar u roku od dan-dva; Vukovar je trebao biti tek 
prvi jednostavni operativni korak u provedbi velikosrpskog plana, međutim njihov plan je 
propao već u prvom pokušaju i obrana Vukovara je gotovo tri mjeseca odolijevala napadima 
daleko nadmoćnijeg neprijatelja. Najveći problem branitelja je bio u činjenici da su, za razliku 
od napadača, zbog opkoljenosti grada i drugih okolnosti ostali bez materijalne podrške i 
popune ljudstvom. Branitelji su kroz 86 dana opsade Vukovara ostvarili gotovo nevjerojatne 
rezultate. Na taj je način Vukovar bio sudbonosan za proces nastanka suvremene hrvatske 
države. 

S jedne strane, vukovarski su branitelji vojno, moralno i psihološki slomili srpskog agresora 
koji je bio usmjeren na rušenje hrvatske države, dok je s druge strane tromjesečno vezivanje 1 
uništavanje velikog broja agresorskih snaga u Vukovaru pružilo dragocjeno vrijeme za 
ustrojavanje hrvatske vojske 1 države. Isto tako, Vukovar je pokazao kako nadmoć JNA 1 
srpskih paravojnih postrojbi u vojnom 1 organizacijskom smislu nije bila dovoljna za 
sprečavanje višestoljetnih težnji hrvatskog naroda za svojom samostalnošću što je, uz velik 
broj stradalih civila i branitelja, bitno utjecalo na međunarodno priznanje hrvatske države, u 
siječnju 1992. godine. Stoga se može reći da, u procesu nastanka samostalne hrvatske države, 
Vukovar zauzima ključno mjesto: da nije bilo vukovarskih branitelja, ne bi bilo hrvatske 


države. 


Nadalje, činjenica je da je srpska vojska tijekom napada na Vukovar i nakon njegove 
okupacije počinila genocid, urbocid i ekocid. Na vukovarskom su prostoru izvršeni planirani 
masovni zločini genocida, i to ne samo prema većinskom hrvatskom narodu nego i prema 
svim nesrpskim etničkim skupinama. Tako je Vukovar etnički očišćen od većine svojih 
dotadašnjih stanovnika, uz primjenu najbezobzirnijih zločina i okrutnosti. Simbol toga je 
Ovčara, na kojem su uglavnom završili ranjenici iz vukovarske bolnice. Tragediju još većom 
čini činjenica da je na Ovčari pogubljen i jedan 16-godišnjak te žena u osmom mjesecu 
trudnoće. 

Na kraju se može reći da je obrana Vukovara dala hrvatskoj državi vrijeme za organizaciju 
obrane od dugo planirane srpske agresije na Republiku Hvatsku. Ta je bitka otvorila vrata 
pobjedi Hrvatskoj u Domovinskom ratu. Imena i pijmovi kao što su Trpinjska cesta, Sajmište, 
Bogdanovci, Lužac, Borovo Naselje; Žuti mravi, Pustinjski štakori, Turbo vod, Šljuke, 
Bojleri; Blago Zadro, Marko Babić, Andrija Marić, Žarko Manjkas-Crvenkapa, Mile 
Dedaković-Jastreb, Branko Borković-Mladi Jastreb zauvijek će ostati upisani u hrvatskoj 


povijesti. 

